title: Kosovon sodan tausta

text: Vuonna 1981 serbit kukistivat poliisin ja armeijan avulla Pristinan yliopistosta alkaneen albaanien lakkoilun ja mielenosoitukset, joissa Jugoslavian virallisten tietojen mukaan vaadittiin eroa Jugoslaviasta ja alueen liittämistä Albaniaan. Mielenosoittajien mielestä he kuitenkin vain protestoivat alussa huonoja opiskelija-asuntolan oloja vastaan ja myöhemmin poliisin väkivaltaa vastaan. Serbialaiset poliisin erikoisjoukot hakkasivat käsiinsä saamat albaanit, ja kuolemiin vieneet kahakat albaanikapinoijien ja poliisien välillä toivat armeijan joukot paikalle kukistamaan mellakat.


title: Kosovon sodan tausta

text: Vuonna 1982 syntyi Sveitsissä olevien albaanien keskuudessa Kosovon vapautusarmeija (UÇK, tunnetaan myös englanninkielisellä lyhenteellä KLA, Kosovo Liberation Army), joka organisoitiin alussa IRA:n tavoin. Liike ajoi samoja asioita kuin vuoden 1981 albaanikapinoijat.


title: Kosovon sodan tausta

text:
Vuoden 1981 albaanikapinan jälkeen serbit painostivat albaaneja muun muassa niin, että antoivat näille liian kevein perustein poliittisia rikostuomioita, ja tuomiot olivat monesti pitkiä. Eräässä tapauksessa albaanivarusmies ampui Serbiassa Pacaninin varuskunnassa muutaman muihin kansoihin kuuluvan varusmiehen ja lopuksi itsensä. Politika-lehden mukaan tapaus liittyi albaanien ajamaan vastavallankumoukseen. 11 albaanivarusmiestä tuomittiin "rikoskumppaneina" ilman riittäviä todisteita, yksi jopa 20 vuodeksi. Albaaneja kutsuttiin halventavalla nimellä "shiptari"
ja serbit pitivät heitä omituisina ja tavallista useammin pahoina ihmisinä. Erään belgradilaisen vuonna 1987 tehdyn tutkimuksen mukaan serbialainen valitsi aviomiehekseen mm. turkkilaisen, mustalaisen tai neekerin ennen kuin albaanin.


title: Kosovon sodan tausta

text: 1981–1986 albaaniopettajia ja opiskelijoita erotettiin kouluista ja yliopistoista. 80-luvun puolivälistä lähtien koetettiin jo pysäyttää serbien poismuuttoa. Mm kiellettiin serbejä ja montenegrolaisia myymästä maitaan albaaneille. 1986 kiellettiin albaaneja muuttamasta etnisesti yhtenäisiin serbikyliin. Serbien paluumuuttajille luvattiin varma paikka Prishtinan yliopistolla ja koulutetuille serbeille asunto- ja muita etuja. Batusin kylän serbit uhkasivat vuonna 1986 muuttaa pois "albaanien ahdistelun" vuoksi, jolloin Belgradissa luvattiin serbeille sähkökomponentteja valmistava tehdas, mikäli serbit jäisivät kylään. Tehdas rakennettiinkin samana vuonna nopeasti, ja albaaneja ei otettu sinne töihin. Kosovon edustaja serbiparlamentissa vastusti "etnisesti puhtaita taloushankkeita", mutta hänelle sanottiin että tehtaassa on myös muutamia montenegrolaisia ja kroaatteja, jolloin se ei ole etnisesti puhdas. Vuonna 1986 Kosovon serbien valtuuskunat matkustelivat Belgradiin vaatimaan suojaa albaanien harjoittamaa väitettyä terroria vastaan.


title: Kosovon sodan tausta

text: Tammikuussa 1986 212 serbialaista älymystön edustajaa julkisti Belgradissa vetoomuksen, jossa vastustettiin Kosovon albanisoitumista, joka muistion mukaan johtui albaanien Kosovon serbeihin kohdistamasta heimovihasta ja kansanmurhasta. Tämä kirjailijoiden ja akatemian jäsenten kirjoittama vetoomus edelsi kuuluisaa "muistiota". Serbian taide- ja tiedekatemian muistiossa väitettiin Kosovon albanisoituminen olevan suurin tappio Serbialle koko maan historian aikana.


title: Kosovon sodan tausta

text: Kosovon yliopistossa kuohui jatkuvasti 1980-luvulla serbien ja albaanien riitelyn takia.


title: Kosovon sodan tausta

text: Toukokuussa 1987 edellisenä vuonna Serbian kommunistipuolueen johtajaksi noussut Slobodan Milošević julisti toukokuussa Kosovo Poljessa pidetyssä joukkokokouksessa, että Kosovon serbejä ei saa kukaan lyödä. Heinäkuussa 1987 Serbian puoluejohto esitti lähinnä serbejä, mutta joiltain osin myös albaaneja tukevan listan Kosovon tilanteen ratkaisuksi. Kosovo piti muutata kaksikieliseksi, serbien muuttoa Kosovoon tukea tehtaiden rakentamisella ja maan jaolla, albaaneja piti houkutella koulutuksella ja työpaikoilla muualle jne. Prishtinan yliopistoa piti serbialaistaa ja Belgradin yliopistoa albaanistaa. Kosovon puoluejohto piti puhdistaa Miloševićin linjan vastustajista. Kaiken lisäksi serbituomarien tuli antaa tuomioita albaaneille Kosovossa..


title: Kosovon sodan tausta

text:
Syksyllä 1987 – alkutalvella 1988 erotettiin monia vanhan kaartin albaanipuoluejohtajia Kosovossa.
Vuonna 1988 Milošević painosti Kosovon albaanipuoluejpohtoa eroamaan ja vaati Kosovolta itsehallintoa pois. Kesällä 1988 kansa vaati albaanien hirttämistä ja kuoliaaksi lyömistä. Samaan aikaan Serbian tiedotysvälineet syyttivät albaaneja kansanmurhasta, raiskauksista, Kosovon serbien etnisistä puhdistukista sekä separatismista ja juonittelust jugoslavian hajottamiseksi.


title: Kosovon sodan tausta

text:
Prishtinassa oli 19. marraskuuta 1989 albaanien suurmielenoistus kosovon autonomian kaventamista vastaan, mutta myös Belgradissa oli samana päivänä valtava mielenosoitus Serbian yhtenäisyyden puolesta, ja albaaniseparatismia vastaan. Serbian nationalistit kykenivät kukistamaan Kosovon kommunistipuolueen ja nostivat
alueen uudeksi puoluejohtajaksi entisen vihatun sisäministeri Rahman Morinan. Nyt albaanit menivät nälkälakkoihin ja lakkoihin. mikä lamautti kosovon. Niinpä Jugoslavian presidenttineuvosto vastasi poikkeustilalla helmikuun lopulla 1989, sekä kokoontumiskiellolla ja työpakolla. kosovossa olevia serbian erikoisjoukkoja vahvistetiin. Serbian perustualakia muutettiin niin että Serbia määräsi nyt Kosovon poliisiasioista, taloudesta jne. Kosovon parlementti painostetiin hyväksymään tämä muutos. maaliskuussa Kosovossa taisteltiin, mutta albaanit kukistuivat kahdessa päivässä, ja virallisten tietojan mukaan 24 kuoli. 28. kesäkuuta Serbian presidenttinä Slobodan Milošević piti toisen kuuluisan Kosovo Poljen juhlapuheensa, jossa sanoi serbien 600 vuotta tapahtuneen hävön johtuneen pettuuriserbeistä ja serbien hajanaisuudesta, ja sanoi serbian taistelevan, ei välttämättä asein, mutta että niitäkään ei voitu jättää pois laskuista. Serbit pidättivät, puhdistivat, kohtelivat julmasti ja pelotetlivat albaaneja, ja Slovenia ja Kroatia vetivät aikaa myöten poliisejaan pois Kosovosta. Slovenian ja Kroatian tiedotusvälineissä kerrottiin serbien harjoittamasta poliisiväkivallasta ja julmuuksista. Varsinkin Slovenian ja Serbian välit huononivat Kosovon takia, koska Slovenia vastusti näkyvästi Serbian tekoja. Sloveniassa ja Kroatiassa pelättiin nimittäin Serbian voimapolitiikan kohdistuvan seutraavaksi heihin. Sloveniassa'alal sanottiin, että Jugoslaviaa ei voitu demokratisoida, jos Serbia sortaa raa'alla tavalla omalla alueellaan. Tämä lisäsi Slovenian halua itsenäistyä.


title: Kosovon sodan tausta

text:
Maaliskuussa 1990 Serbia erotti albaanipoliisit. Samassa kuussa Kosovossa tapahtui omituisia koululasten myrkytyksiä, jotka lienevät olleen serbien aiheuttamia. Serbian harjoittama sorto näkyi siinä, että monet toisilleen verikostoa luvanneet albaanisuvut sopivat riitansa, vaikka verikosto oli Kosovossa perinne.
Albaanipoliitikkoja ja puoluevirkailijoita erosi. Kesäkuussa 1990 Kosovon albaaniedustajat vaativat ensi kertaa virallisesti kosovolle 7. tasavallan asemaa. Albaanit yllättivät serbit ja melkein saivat asisnsa käsittelyyn, mutta serbipuhemies sulki parlamentin istunnon. Serbia vei 5. heinäkuuta Kosovon hallinnolta muodollisenkin vallan pois ja nimitti alueelle oman hallintomiehensä. Kosovon parlamenttiedustajia ei päästety enää rakannukseensa, jonka portailla albaanit kuitenkin julistivat kosvon suvereeniksi. Niin kuin albaanit odottivat, parlamentti ja hallitus lakkautetiin 5. heinäkuuta. Suurin osa albaaneista kannatti kosvon itsenäistymistä syksyllä 1991, mutta EY ei ottanut albaaneja mukaan Jugoslavia-konferenssiin.


title: Pierre-sur-Hauten sotilasradioasema

text: Pierre-sur-Hauten sotilasradioasema on Ranskassa sijaitseva 30 hehtaarin (0,3 neliökilometrin) laajuinen alue, jota käytetään Ranskan asevoimien viestintään. Se sijaitsee Sauvainin ja Jobin kuntien alueilla siten, että Rhône-Alpesin ja Auvergnen hallinnollisten alueiden raja kulkee aseman alueen lävitse. Sotilasradioaseman alueella sijaitsee myös TDF-konsernin siviilikäytössä oleva radiolinkki.


title: Pierre-sur-Hauten sotilasradioasema

text: Vuonna 1913 paikalle rakennettiin optinen lennätin. Se oli pieni kivinen rakennus, jonka huipulla sijaitsi siipiopastin.


title: Pierre-sur-Hauten sotilasradioasema

text: Kylmän sodan aikaan, vuonna 1961, Nato pyysi Ranskan armeijaa rakentamaan ACE High -kommunikaatioverkkoonsa kuuluvan Pierre-sur-Hauten aseman, kutsutunnukseltaan FLYZ. Tässä verkossa Pierre-sur-Hauten asema oli linkkinä pohjoisessa sijainneen Lachensin aseman (FNIZ) ja etelässä sijainneen Mont-Aoûtin aseman (FADZ) välillä.


title: Pierre-sur-Hauten sotilasradioasema

text: Pierre-sur-Hauten asema on Ranskan ilmavoimien käytössä ja se on alisteinen 80 kilometrin päässä sijaitsevalle Lyon – Mont Verdunin tukikohdalle. Jos Ranskan ydinaseita joskus käytettäisiin, tulikomento saattaisi kulkea aseman kautta.


title: Pierre-sur-Hauten sotilasradioasema

text: Aseman komentajana toimii sotilas, joka on arvoltaan "major". Asemalla työskentelee noin kaksikymmentä henkeä, mukaan lukien muun muassa sähköteknikot, mekaanikot ja kokit.


title: Pierre-sur-Hauten sotilasradioasema

text: Alue on ympäröity korkein puu- ja metalliaidoin. Sotilas- ja siviilihenkilökunta kulkevat alueelle joko helikopterilla tai yleisöltä suljettua tietä pitkin.


title: Pierre-sur-Hauten sotilasradioasema

text: Alueella on kaksi noin kolmikymmenmetristä betonitornia, joita on käytetty radioviestintään vuodesta 1991. Tornit on rakennettu kestämään ydinräjähdyksen paineaalto.


title: Pierre-sur-Hauten sotilasradioasema

text: Rakennuksiin kuuluu myös täysin varusteltuja asuntoja sekä esimerkiksi autotalleja. Rakennukset on yhdistetty toisiinsa tunnelein, joilla on pituutta yhteensä noin 300 metriä.


title: Pierre-sur-Hauten sotilasradioasema

text: Alueen tärkeimmät tilat sijaitsevat maan alla. Näissä tiloissa radioviestintää analysoidaan ja lähetetään. Tilat on suojattu ydinaseita, biologisia aseita ja kemiallisia aseita vastaan. Asemalla on myös omat, ulkomaailmasta riippumattomat vesi- ja sähköntuotantojärjestelmänsä.


title: Pierre-sur-Hauten sotilasradioasema

text: Radioasema sai huomiota huhtikuussa 2013 kun Ranskan tiedustelupalvelu Direction centrale du renseignement intérieur (DCRI) yritti poistattaa asemaa koskevan artikkelin ranskankielisestä Wikipediasta. Wikimedia-säätiö ei kuitenkaan poistanut artikkelia DCRI:n pyynnöstä, vaan pyysi tarkempia tietoja siitä, mikä osa artikkelista on ongelmallinen. Tämän seurauksena DCRI kutsui toimistolleen erään Wikipedian vapaaehtoisista ylläpitäjistä – jolla ei ollut mitään tekemistä artikkelin kanssa – ja pakotti hänet poistamaan artikkelin. Wikimedia kuitenkin palautti artikkelin, minkä jälkeen tapahtui Streisandin ilmiö ja artikkelista tuli nopeasti ranskankielisen Wikipedian suosituin artikkeli.


title: Dag Solstad

text: Dag Solstad (s. 16. heinäkuuta 1941 Sandefjord) on palkittu norjalainen kirjailija. Solstad on kaunokirjailija, joka on heti esikoiskirjastaan alkaen julkaissut myös omia teoksiaan kommentoivia artikkeleita ja esseitä.


title: Dag Solstad

text: Solstad asuu osittain Oslon Skillebekkissä ja osittain Berliinissä. Vuodesta 2011 asti Solstad on saanut Norjan valtion taiteilijaneläkettä.


title: Dag Solstad

text: Solstad varttui Sandefjordissa 1940- ja 50-luvuilla. Perheen isä kuoli Solstadin ollessa 11-vuotias. Isä jätti jälkeensä ruokakaupan, joka ajautui konkurssiin. Solstadin yhdeksän vuotta vanhempi veli lähti merille, ja heidän yksinhuoltajaäitinsä hankki elantonsa myymällä kenkiä. Solstad pääsi töihin Jarlsbergin rautatielle ja pelasi lisäksi maalivahtina Store Berganin jalkapalloseuran juniorijoukkueessa. Lukion jälkeen hän toimi sijaisopettajana Kabelvågissa 1960-luvulla, jolloin hän myös pelasi hetken aikaa kaupungin joukkueessa.


title: Dag Solstad

text: Solstad on naimisissa kirjailija Jens Bjørneboen tyttären Therese Bjørneboen kanssa. Hän on ollut aiemmin naimisissa kahdesti, ja hänellä on kolme tytärtä.


title: Dag Solstad

text: Solstadin esikoisteos oli novellikokoelma "Spiraler", joka julkaistiin vuonna 1965. Eräässä kokoelman novellissa tavataan vieraantuneita hahmoja, jotka etsivät jotakin todellista, mutta kohtaavat lähinnä enemmän tai vähemmän epätodellisia tai absurdeja kokemuksia. Artikkelissa "Norsk prose – europeisk modernisme" (1967) Solstad ilmaiseekin epäuskonsa perinteisiä romaaneja kohtaan ja toivoo, että norjalainen kirjallisuus tuotaisiin nykypäivään uuden eurooppalaisen modernismin avulla. Hän viittaa muun muassa James Joyceen, Marcel Proustiin, Alain Robbe-Grilletiin ja Samuel Beckettiin.


title: Dag Solstad

text: Lyhytproosakokoelmassaan "Svingstol" (1967) Solstad muuttaa näkökulmaansa. Teoksessa, samoin kuin artikkelissa "Tingene og verden" (1967) hän tuo esiin uudenlaisen konkretismin, jossa esineet ja asiat eivät enää symboloi ihmisen sisäistä olemusta: "”Annamme kahvipannun olla kahvipannu, ja näemme sen aamiaispöydässä, alumiinisena ja täynnä höyryävää kahvia”", sanoo hän tekstissään "Vi vil ikke gi kaffekjelen vinger" (”kahvipannulle ei anneta siipiä”).


title: Dag Solstad

text: Vuonna 1969 ilmestyi romaani "Irr! Grønt!", jossa Solstad nostaa esiin viisi ristiriitaa identiteetin ja roolin välillä. Päähenkilö Geir Breivik alkaa etsiä itseään, ja tulee siihen tulokseen, että ihminen on vaihtuvien rooliensa summa. Vapaus syntyy siitä, että ihminen on tietoinen roolipelistä. Kirjailija käsittelee teemaa myös artikkelissa "Om nødvendigheten av å leve inautentisk".


title: Dag Solstad

text: Vuosina 1974–1980 Solstad julkaisi neljä romaania, jotka täyttävät kommunistisen liikkeen vaatimuksen siitä, että kirjailijan tulisi kirjoittaa kansasta ja kirjallisuuden palvella erityisesti työväenluokkaa. Ensin ilmestyi "Syyskuun 25. päivän aukio" (1974), joka kuvaa erään työläisperheen elämää kahden sukupolven ajan sosiaalidemokraattisessa Norjassa toisen maailmansodan jälkeisenä aikana, vuodesta 1945 vuoden 1972 Euroopan yhteisön kansanäänestykseen saakka. Myöhemmin ilmestyi sotatrilogia "Svik. Førkrigsår", "Krig. 1940" ja "Brød og våpen", joka suuren henkilögallerian avulla esittelee konfliktia kommunistien ja sosiaalidemokraattien välillä norjalaisen työväenluokan sisällä ennen sotaa, sen aikana ja sen jälkeen.


title: Dag Solstad

text: Solstadin romaaneissa "Gymnaslærer Pedersens beretning om den store politiske vekkelsen som har hjemsøkt vårt land" (1982) ja "Romaani 1987" (1987) puolueella on toisenlainen rooli. Päähenkilöt Knut Pedersen ja Fjord katsovat puolueessa viettämäänsä aikaa taaksepäin, ja kommunistipuolueen olosuhteita käsitellään humoristisesti ja ironisesti. Teoksessa "Romaani 1987" Fjord palaa lopulta Arild Asnesin alkuun 1970-luvun dystopiaan. Solstad on itse kuvannut tätä kirjallista kauttaan ”utopistiseksi kaudekseen”.


title: Dag Solstad

text: 1990-luvun kirjoissa Solstadin romaanien tyylissä tapahtui selvä käännös. Tämän aikakauden romaaneissa ulkoinen tarkastelu kääntyy sisäiseksi, ja aiheet pyörivät tarkoituksellisuuden ympärillä. "Ellevte roman, bok atten" (1992) kuvaa pyörätuolissa istuvaa Bjørn Hansenia. Tämä on vapaaehtoisesti päätynyt pyörätuoliin, koska haluaa uskotella ihmisille olevansa halvaantunut. Romaanissa "Ujous ja arvokkuus" (1994) kuvataan lehtori Elias Ruklaa, joka ei saa sateenvarjoaan auki koulun pihassa. Romaani osoittaa, kuinka elämä hajoaa ympäriltä ja vieraannuttaa päähenkilön todellisuudesta. Yhteistä Hansenille, Ruklalle, professori Andersenille ja T. Singerille on tunne siitä, että kulttuuri ja yhteiskunta ovat rappeutumassa, kaupallisuus ja tylsyys valtaavat alaa ja hahmot joutuvat oman aikansa ulkopuolelle. Sen sijaan, että yrittäisivät puuttua rappeutumiseen, he uppoavat omaan itseensä ja päätyvät ympäröivän todellisuuden katsojiksi.


title: Dag Solstad

text: Teoksessaan "16.07.41" (2002) Solstad esittelee itsensä päähenkilönä. Ilmeisesti kirjailija esiintyy teoksessa omana itsenään, ja tarkastelee kirjailijantekojensa lisäksi menneisyyttään ja nuoruutensa tapahtumia. Solstad käyttää minä-muotoa myös teoksessa "Armand V." (2006). Kuvattujen tapahtumien osalta teos vaikuttaa omaelämäkerralliselta. Se kertoo tarinan norjalaisen uradiplomaatin oloista uuden imperialistisen maailmanjärjestyksen aikana, ja keskustelee siitä, kuinka hänen romaaninsa ovat syntyneet. Teoksessa kysytään, kirjoittaako kirjailija romaanin vai makaako romaani jossakin valmiina, ja kirjailijan tehtävänä on vain kaivaa se esiin. Teoksessa Solstad julistaa: "”Kirjailijanurani päättyi T. Slingeriin, joka julkaistiin vuonna 1999. Kaikki sen jälkeen on ollut poikkeusta, joka ei koskaan toistu.”"


title: Dag Solstad

text: Solstadin toistaiseksi viimeinen romaani, "17. Roman" (2009), on jatkoa teokselle "Ellevte roman, bok atten" (1992). Teoksessa esiintyy jälleen Bjørn Hansen, rahastonhoitaja Kongsbergistä, jolla on suuria ongelmia asettaa itsensä perheenisän ja kansalaisen rooleihin. Lukija seuraa hänen tietään sovintoon pojan ja perheen kanssa.


title: Dag Solstad

text: Teokselle "Romaani 1987" myönnettiin Pohjoismaiden neuvoston kirjallisuuspalkinto vuonna 1989. Norjan Kriitikkopalkinnon Kritikerprisin Solstad on saanut vuosina 1969, 1992 ja 1999.


title: Dag Solstad

text: Vuonna 2003 Solstad esiintyi festivaalirunoilijana Bergenin kansainvälisillä Festspillene-festivaaleilla. Vuonna 2011, osana Solstadin 70-vuotisjuhlallisuuksia, hänen mukaansa nimettiin aukio Sandefjordissa.


title: Hahmo Shake

text: Hahmo Shake on näyttelijä Aku Hirviniemen julkaisema musiikkialbumi, jossa esiintyvät kaikki hänen Putous-hahmonsa. Albumi sisältää hittikappaleita, jotka ovat saaneet uudet sanat Hirviniemen sketsihahmojen laulamina. Levyn hahmot ovat Marja Tyrni, Timo Harjakainen, Usko Eevertti Luttinen ja Samppa Linna. Albumi julkaistiin 26. huhtikuuta 2013.


title: Hahmo Shake

text: Albumi debytoi Suomen virallisen listan sijalla 5, ja se nousi seuraavalla listaviikolla kolmannelle sijalle. Albumi vietti listalla yhteensä 7 viikkoa.


title: Sanni (laulaja)

text: Sanni (oik. Sanni Mari Elina Kurkisuo; s. 26. toukokuuta 1993 Lohja) on suomalainen laulaja, lauluntekijä ja näyttelijä. Hän voitti kahdeksanvuotiaana Napero-Finlandia-satukilpailun. Valmistuttuaan ylioppilaaksi Sibelius-lukiosta, Sanni näytteli pääosaa vuonna 2012 julkaistussa "Miss Farkku-Suomi" -elokuvassa. Vuotta myöhemmin Warner Music Finland julkaisi hänen debyyttialbuminsa "Sotke mut", joka myi tuplaplatinaa. Sannin toinen albumi "Lelu" julkaistiin vuonna 2015, ja sen ensimmäinen single ”2080-luvulla” oli Suomen soitetuin radiokappale kahdentoista viikon ajan. Samana vuonna Sanni nähtiin "Vain elämää" -televisiosarjan neljännellä tuotantokaudella. Hänen kolmas albumi "Sanni" julkaistiin vuonna 2016, ja se ylitti platinarajan jo ennen julkaisuaan. Vuonna 2017 Sanni nähtiin "Vain elämää" -sarjan seitsemännellä tuotantokaudella, ja vuonna 2018 hän esiintyi loppuunmyydylle Hartwall Arenalle.


title: Sanni (laulaja)

text: Sanni on uransa aikana saanut yhteensä yksitoista Emma-ehdokkuutta, joista hän on voittanut kolme. Sanni on myös Suomen yhdeksänneksi kuunnelluin artisti Spotify-suoratoistopalvelussa, ja Suomen kuunnelluin naisartisti vuodesta 2016 lähtien.


title: Sanni (laulaja)

text: Sanni Kurkisuo syntyi 26. toukokuuta 1993 ja hän on kotoisin Lohjalta. Hänen äitinsä oli ammatiltaan yrittäjyysvalmentaja, isäpuoli päiväkodin johtaja ja isä sähköasentaja. Sen lisäksi hänen äitinsä lauloi lohjalaisessa cover-yhtyeessä, kun Sanni oli viisivuotias. Sannilla on myös kolme vuotta vanhempi sisko Essi. Sanni aloitti viulunsoiton kuusivuotiaana, ja kuudennella luokalla hän soitti jo useassa eri yhtyeessä. Vuonna 2001 kahdeksanvuotias Sanni voitti Napero-Finlandia-satukilpailun. Kilpailuun lähetettiin yli 3 000 satua, joista Sannin "Lintu, joka halusi laulaa" selviytyi voittajaksi.


title: Sanni (laulaja)

text: Sanni muutti 16-vuotiaana Lohjalta Helsinkiin ja aloitti opiskelut Sibelius-lukiossa. Hän sijoittui toiselle sijalle Ääni ja vimma -musiikkikilpailussa Captor-yhtyeensä kanssa vuonna 2009. Sanni valmistui ylioppilaaksi Sibelius-lukiosta keväällä 2012.


title: Sanni (laulaja)

text: Sanni nousi ensimmäisen kerran julkisuuteen vuonna 2012, kun hänet nähtiin "Miss Farkku-Suomi" -elokuvassa. Sanni esittää Pikeä, johon elokuvan päähahmo Välde (Mikko Neuvonen) on rakastunut. Pike voittaa kauneuskilpailun ja kruunataan Miss Farkku-Suomeksi. Samana vuonna Sanni vieraili Asteen ”Pumppaa”-kappaleella. Sannin esikoissinglen ”Prinsessoja ja astronautteja” julkaistiin huhtikuussa 2013, ja se nousi muun muassa Suomen virallisen singlelistan kolmanneksi. Seuraava single ”Jos mä oon oikee” julkaistiin kesäkuussa ja ”Me ei olla enää me” syyskuussa 2013. Molemmat kappaleet nousivat Suomen listoille.


title: Sanni (laulaja)

text:
Sannin esikoisalbumi "Sotke mut" julkaistiin 20. syyskuuta 2013 ja se nousi Suomen virallisen albumilistan sijalle yhdeksän. Levyn tuotti Smak-yhtyeen kitaristina tunnettu Henri ”Hank Solo” Salonen, ja hän myös sävelsi kaikki kappaleet yhdessä Sannin kanssa. Albumi sai hyviä arvosteluja kriitikoilta, muun muassa "Soundi" antoi levylle neljä tähteä viidestä ja totesi: ”"Sotke mut" -levyn siekailemattoman hittipitoinen materiaali on sopivasti säröllä ja tuo mieleen jopa Kanye Westin katalogin tuotannolliset ristiretket ja Justin Timberlaken nestemäisen liukkaan modernin rytmimusiikin.” "Sotke mut" myi lopulta tuplaplatinaa.
Sanni palkittiin vuoden 2013 naissolistin Emma-palkinnolla maaliskuussa 2014. Samana vuonna hän vieraili rap-duo JVG:n kappaleella ”Venäläistä rulettii” ja Cheekin ”Flexaa”-singlellä. Molemmat kappaleet menestyivät listoilla. Sanni nähtiin myös Cheekin Olympiastadion-konserteissa elokuussa 2014.


title: Sanni (laulaja)

text: Sannin toisen albumin ensimmäinen single ”2080-luvulla” julkaistiin helmikuussa 2015. Kappale nousi lataus-, striimaus- ja radiosoittolistan kärkeen. Sannin toinen levy "Lelu" julkaistiin 24. huhtikuuta 2015, ja se nousi albumilistan sijalle yksi ja myi platinaa. "Lelu" sai pääosin myönteisen vastaanoton kriitikoilta, muun muassa "Ilta-Sanomat" totesi: ”"Lelu" on debyyttilevyä itsevarmempi, rohkeampi ja henkilökohtaisempi.”


title: Sanni (laulaja)

text:
Sanni oli yksi kesällä 2015 kuvatun "Vain elämää" -televisiosarjan neljännen tuotantokauden artisteista. Hänen valinta ohjelmaan herätti sosiaalisessa mediassa kohua lyhyen uransa vuoksi, johon sarjan vastaava tuottaja Anssi Rimpelä vastasi: ”Tiedettiin etukäteen, että se tulee herättämään ihmetystä [...] Kukin ansaitsee sen minkä ansaitsee, ja me olemme nähneet hänelle paikan tässä ohjelmassa.” Kauden artistit esiintyivät yhdessä 12. joulukuuta 2015 järjestetyssä "Vain elämää" -konsertissa Helsingin Hartwall Arenalla. Sannin ohjelmassa versioimista kappaleista alun perin Maija Vilkkumaan esittämä ”Ei” ylsi muun muassa singlelistan kolmanneksi. Sanni myös vieraili VilleGallen versiolla Pave Maijasen ”Lähtisitkö”-kappaleesta, joka nousi singlelistan kärkeen. Lokakuussa 2015 Sanni vieraili Robinin ”Miten eskimot suutelee?” -singlellä, joka julkaistiin tämän albumilla "Yhdessä".
Sannin kolmannen albumin ensimmäinen single ”Että mitähän vittua” julkaistiin helmikuussa 2016. Kappale aiheutti jo ennen julkaisuaan kohua sen nimessä käytettävän kirosanan vuoksi, mutta siitä huolimatta kappale teki uuden Suomen ennätyksen, kun sitä kuunneltiin Spotifyssa yli 340 000 kertaa ensimmäisen vuorokauden aikana. ”Että mitähän vittua” ylsi myös single- ja latauslistan ensimmäiselle sijalle. Maaliskuussa 2016 Sanni valittiin vuoden 2015 naissolistiksi Emma-gaalassa ja ”2080-luvulla” palkittiin Vuoden biisi -palkinnolla.


title: Sanni (laulaja)

text: Sannin kolmannen albumin toinen single ”Vahinko” julkaistiin kesäkuussa 2016, ja se sijoittui lataus- ja radiosoittolistan ensimmäiseksi. Singlelistalla kappale nousi toiselle sijalle. ”Vahinko”-musiikkivideo julkaistiin 15. elokuuta 2016, mutta poistettiin seuraavana päivänä. Poiston syynä oli kohu, joka syntyi videolla esiintyvistä lapsista, jotka laulavat kappaleen seksin harrastamiseen viittaavia sanoituksia. Videon poistosta päätti Warner Music Finlandin kotimaisen musiikin päällikkö Asko Kallonen, joka kertoi, ettei video ollut levy-yhtiön toimeksi antama, vaan Sanni itse suunnitteli ja oli myös toteuttamassa videota. Sanni itse kommentoi kohua sanoen: ”Emme osanneet tiimini kanssa odottaa, että videoon saatettaisiin rinnastaa vastenmielisiä assosiaatioita, kun lähtökohtaisesti tarkoitus oli vaan antaa faneille mahdollisuus laulaa lempikappalettaan biisin musavideolla.”


title: Sanni (laulaja)

text: Elokuussa 2016 Sanni vieraili Hank Solon debyyttisinglellä ”Söpö”, joka nousi singlelistan kärkeen. Sannin kolmas albumi julkaistiin 7. lokakuuta 2016, ja se ehti jo ennen julkaisuaan myydä platinaa. Albumi sai jälleen hyviä arvosteluja, ansaiten neljä tähteä "Helsingin Sanomilta" ja "Aamulehdeltä".


title: Sanni (laulaja)

text: Sanni oli ehdolla viidessä eri kategoriassa Emma-gaalassa, joka järjestettiin helmikuussa 2017. Keväällä hänet nähtiin "Anssi Kela ja isot biisit" -ohjelmassa, jossa hän versioi alun perin Pelle Miljoona & 1980 -yhtyeen levyttämän ”Tahdon rakastella sinua” -kappaleen. Syksyllä Sanni nähtiin jälleen yhtenä "Vain elämää" -ohjelman artistina, kun sarjan seitsemäs tuotantokausi alkoi 1. syyskuuta 2017. Sannin yhdessä Apocalyptican kanssa esittämä versio Juha Tapion kappaleesta ”Kelpaat kelle vaan” nousi latauslistan kärkeen, sekä single- ja striimauslistan toiselle sijalle.


title: Sanni (laulaja)

text: Maaliskuussa 2018 Sanni julkaisi singlen ”Pornoo”, joka nousi single-, lataus- ja striimauslistan kärkeen. Kappale ehti jo ennen julkaisuaan herättää huomiota mediassa nimensä takia. Kyseessä oli myös Sannin ensimmäinen kappale, jota Hank Solo ei ole tuottanut. Tuotannosta vastaa sen sijaan Jurek. Sannin seuraava single ”Jacuzzi” julkaistiin 13. kesäkuuta, ja vain kaksi päivää myöhemmin julkaistiin toinen single ”Sit ku mä oon vapaa”. Molemmat kappaleet menestyivät listoilla. Lokakuussa Sanni julkaisi singlet ”Kaunis koti” ja ”Dracula”. Jälkimmäisen pohjalta julkaistiin myös lyhytelokuva, jonka pääosassa esiintyy Sanni itse. Sanni esiintyi 5. lokakuuta 2018 Helsingissä loppuunmyydylle Hartwall Arenalle.


title: Sanni (laulaja)

text: Joulukuussa Sanni vieraili yhdessä Jenni Vartiaisen ja Vesalan kanssa Kaija Koon kappaleella ”Tule lähemmäs beibi 2018”. He myös esittivät kappaleen yhdessä Kaija Koon Hartwall Arena -konserteissa. Sanni esitti muun muassa kappaleensa ”Että mitähän vittua” ja ”Sit ku mä oon vapaa” Linnan juhlien virallisilla jatkoilla Helsingin Hotelli Kämpissä 6. joulukuuta 2018. Kappalevalinnat keräsivät kritiikkiä sosiaalisessa mediassa, koska niiden sanoitusten ei koettu sopineen tilaisuuteen.


title: Sanni (laulaja)

text: Sanni on jälleen ehdolla Vuoden naissolisti -kategoriassa Emma-gaalassa, joka järjestetään helmikuussa 2019. Sanni esiintyy myös tapahtumassa.


title: Sanni (laulaja)

text: Seiska uutisoi vuonna 2015 Sannin seurustelleen aiemmin laulaja Elias Kaskisen kanssa, joka on myös kotoisin Lohjalta.


title: Davide Enia

text: Davide Enia (1. huhtikuuta 1974 Palermo, Italia) on italialainen kirjailija ja näyttelijä.


title: Et ole yksin

text: Et ole yksin on J. Karjalaisen viides albumi, joka julkaistiin 15. maaliskuuta 2013 Warner Music -levy-yhtiön kautta. Levyltä on julkaistu singlenä ”Mennyt mies” ja ”Meripihkahuone”. "Et ole yksin" oli Suomen virallisen listan ykköstilalla viisi viikkoa. ”Mennyt mies” -singlen paras listasijoitus oli kolmas.


title: Et ole yksin

text: Kaikki kappaleet säveltänyt ja sanoittanut J. Karjalainen, ellei toisin mainittu.


title: PNOZ (turvarajakytkin)

text: PNOZ on Pilz GmbH & Co KG:n rekisteröity tavaramerkki. Perusteena oleva tuote on turvarajakytkin eli turvarele. Pilz kehitti ensimmäisenä maailmassa hätäpysäytysreleen vuonna 1987. Se korvaa suojausten ylimääräisen kaapeloinnin ja toteuttaa turvallisuustoiminnot.


title: PNOZ (turvarajakytkin)

text: Ohjaustekniikan alkuaikoina toiminta ja sen myötä prosessin kuvaus olivat etusijalla ohjauksessa. Releet ja kontaktorit ohjasivat koneita ja laitteistoja. Jos poiskytkentälaitteita tai henkilösuojauslaitteita oli käytössä, toimilaite erotettiin tarvittaessa energiansyötöstä. Tämäntyyppiset suojausjärjestelmät saattoivat vikatapauksessa kytkeytyä pois päältä, jolloin suojaustoiminto ei ollut enää taattu. Sen vuoksi alettiin miettiä mahdollisuuksia, miten tämäntyyppiset erotustoiminnot voitaisiin varmistaa.


title: PNOZ (turvarajakytkin)

text: Ensimmäisiä tuloksia olivat erityiset relekytkennät kuten esim. 3-suojausyhdistelmä. Nämä laiteyhdistelmät johtivat ensimmäisen turvarajakytkimen PNOZ:n kehittämiseen. Pilz sai sille patentin nro 4033801. Tässä on ote patenttiselityksestä: Kaksikanavainen hätäpysäytyslaite on poiskytkennän jälkeistä kanavien alustusta varten varustettu ensimmäisellä alustuskytkennällä, joka voidaan aktivoida painikkeella. Jotta hätäpysäytyslaite kytkeytyy päälle myös syöttöjännitteen takaisinkytkeytymisen jälkeen, siinä on toinen alustuskytkentä, joka toimii jännitteen takaisinkytkeytymisen yhteydessä ja on muuten toimimaton.


title: PNOZ (turvarajakytkin)

text: Turvarajakytkimet ovat laitteita, jotka toteuttavat turvallisuustoimintoja. Tämäntyyppisen turvallisuustoiminnon tehtävänä on pienentää vaaran riski hyväksyttäviin rajoihin sopivilla toimenpiteillä. Ne voivat olla turvallisuustoimintoja kuten:Turvarajakytkimet valvovat siis tiettyä toimintoa. Muiden turvarajakytkimien kanssa ne varmistavat koneen tai laitteiston kokonaisvalvonnan.


title: PNOZ (turvarajakytkin)

text: Turvarajakytkimet täyttävät standardien EN 60947-5-1, EN 60204-1 ja VDE 0113-1 vaatimukset.


title: PNOZ (turvarajakytkin)

text:
Turvarajakytkimet poikkeavat toisistaan pääasiassa tekniseltä rakenteeltaan:Turvarajakytkimien rakenteen täytyy aina olla sellainen, ettei – oikealla kytkennällä – laitteen vika eikä anturin tai toimilaitteen aiheuttama vika aiheuta turvallisuustoiminnon häviämistä.
Normaali kytkentärele käyttää käämiä ja metallikoskettimien mekaanista liikettä kuorman päälle- ja poiskytkentään. Toistuvien kytkentäjaksojen jälkeen metallikoskettimet saattoivat hitsautua. Kun näin kävi ja käyttäjä painoi hätäpysäytyspainiketta, kone kävi edelleen. Tämä aiheutti vaaratilanteen käyttäjälle. Monet eurooppalaiset, amerikkalaiset, kansalliset ja kansainväliset standardit ja turvallisuusnormit kieltävät siksi yksinkertaisten releiden ja suojausten käytön vaarallisissa koneissa.


title: PNOZ (turvarajakytkin)

text: Reletekniikan ensimmäistä sukupolvea edustavan turvarajakytkimen tyypillinen rakenne muistuttaa klassista 3-suojausyhdistelmää. Redundantti rakenne varmistaa, että kytkennässä oleva virhe ei aiheuta turvallisuustoiminnon häviämistä. Kaksi relettä (K1, K2) pakko-ohjatuilla koskettimilla tarjoavat käyttöön turvakoskettimet. Tulopiirit CH1 ja CH2 ohjaavat kumpikin toista sisäisistä releistä. Kytkentä käynnistetään käynnistysreleellä K3. Toinen valvontapiiri sijaitsee kytkentäpisteiden Y1 ja Y2 välillä (takaisinkytkentäpiiri). Tätä kytkentää käytetään turvakoskettimilla päälle- ja poiskytkettävien toimilaitteiden valvontaan ja aseman valvontaan. Laitteen rakenne on sellainen, että se tunnistaa virheen tulopiirissä kuten esim. hätäpysäytyspainikkeen koskettimen tai lähtöreleen turvallisuuskoskettimen yhden koskettimen hitsautumisen. Turvalaitteisto estää laitteen päällekytkeytymisen ja siten releiden K1 ja K2 aktivoinnin.


title: Pariisi–Roubaix 2013

text: Pariisi–Roubaix 2013 oli järjestyksessään 111. maantiepyöräilyn Pariisi–Roubaix-kilpailu. Se käytiin 254,5 kilometrin matkalla Compiègnesta Roubaix'hin 7. huhtikuuta 2013. Reitillä oli 27 mukulakiviosuutta, yhteispituudeltaan 52,6 kilometriä.


title: Pariisi–Roubaix 2013

text: Fabian Cancellara voitti kilpailun kukistettuaan loppukirissä Sep Vanmarcken. He olivat karanneet Carrefour de l'Arbren mukulakiviosuudella irtiottokumppaneiltaan Stijn Vandenberghiltä ja Zdeněk Štybarilta näiden ajauduttua kohti katsojia. Niki Terpstra sijoittui kolmanneksi.


title: Pariisi–Roubaix 2013

text:
Lähde: Cycling Archives
Kilpailussa olivat mukana seuraavat 25 joukkuetta:


title: Suojakäsine

text: Suojakäsine on käsine, joka suojaa ihoa erilaisilta vaara- tai haittatekijöiltä kuten vedeltä tai lialta.


title: Suojakäsine

text: Erilaiset työssä käytettävät suojakäsineet suojaavat esimerkiksi kemikaaleilta, mekaanisilta vaaroilta, kuumalta tai kylmältä, säteilyltä, tulelta, sähköltä, tärinältä, viilloilta ja pistoilta, tai vaarallisilta työkaluilta. Suojakäsineitä käytettän myös esimerkiksi terveydenhuollossa ja moottoripyöräillessä.


title: Suojakäsine

text: Suojakäsineitä on malliltaan, materiaaliltaan, käyttötarkoitukseltaan ja suojaustasoltaan erilaisia eri tarkoituksiin. Työssä käytettävän suojakäsineen valinnassa huomioidaan esimerkiksi työympäristön vaara- ja haittatekijät, käyttö- ja altistusaika, materiaalin ja mallin suojaavuus, käsinemallin toimivuus työssä sekä käsineiden yhteensopivuus muiden suojainten kanssa.


title: Puolineitseitä

text: Puolineitseitä () on Jack Conwayn ohjaama ja tuottama yhdysvaltalainen mykkädraamaelokuva vuodelta 1929. Draaman pääosissa ovat Joan Crawford viimeisessä mykkäelokuvaroolissaan, Rod La Rocque, Douglas Fairbanks Jr. ja Anita Page. Metro-Goldwyn-Mayer oli elokuvan tuotantoyhtiö ja jakelija.


title: Puolineitseitä

text: "Puolineitseitä" sai ensi-iltansa Yhdysvalloissa 24. elokuuta vuonna 1929. New Yorkin ensi-ilta oli 6. syyskuuta 1929 ja maanlaajuinen 8. syyskuuta. Suomen ensi-ilta oli 3. marraskuuta vuonna 1930. "Puolineitseitä" osoittautui menestykseksi; elokuva tuotti maailmanlaajuisesti 857 000 dollaria. "Puolineitseitä" julkaistiin VHS:lle 5. syyskuuta 2000 ja DVD:lle 21. syyskuuta 2010.


title: Puolineitseitä

text: Päätähdet Joan Crawford ja Douglas Fairbanks Jr. menivät elokuvan kuvauksien aikana naimisiin 3. kesäkuuta 1929.


title: Puolineitseitä

text: Perijätär Billie Brown (Joan Crawford) on kihloissa pitkäaikaisen rakkaansa Gil Jordanin kanssa (Douglas Fairbanks Jr.), joka on aloitteleva diplomaatti. Kun Billie menee tapaamaan vanhempaa diplomaattia Glenn Abbottia (Rod La Rocque) varmistaakseen, että Gil saa suotuisan tehtävän, Billie ja Glenn kieltämättä molemmat viehättyvät toisistaan. Samoin Gil on ihastunut Kentucky Straffordiin (Anita Page), Billien parhaaseen ystävään, joka tulee raskaaksi Gilille. Gil tajuaa, että hän rakastaa Kentuckya, mutta menee kaikesta huolimatta naimisiin Billien kanssa. Kun Gil saa tietää, että Billie rakastaa oikeasti Glenniä ja samoin Billie saa tietää, että Gil rakastaa Kentuckya, he mitätöivät tuoreen avioliittonsa ja molemmat lähtevät oikeiden rakastettujensa luokse.


title: Kempeleen tiilitehdas

text: Kempeleen tiilitehdas oli Pohjois-Pohjanmaalla Kempeleen kunnassa vuosina 1898–1952 toiminut tiilitehdas. Yritys oli ennen 1960-lukua ainoa Kempeleessä teollista toimintaa harjoittanut yritys. Yrityksen tilat sijaitsivat Ollakan teollisuusalueella.


title: Kempeleen tiilitehdas

text: Tiiliä valmistettiin Kempeleessä jo 1600-luvun alussa. Oulun koulua vuosina 1628–1629 uudistaessa tiilet poltettiin Kempeleessä. Mahdollisesti polttaminen tapahtui jossakin Vihiluodon vaiheilla, missä oli sopivaa raaka-ainetta. Tiilet kuljettiin Ouluun vesitse. Tiiliä valmistettiin sivutoimisesti kulloisenkin kysynnän mukaan. 1700- ja 1800-luvulla tiiliä valmistettiin myös Oulussa.


title: Kempeleen tiilitehdas

text: Tirehtööri K. A. Jurva poltti tiiliä Vihiluodossa vuosina 1883–1885. Kunta vuokrasi Jurvalle yhteisen Vihiluodon haminamaan, jota hän sai käyttää vapaasti liiketoimensa harjoittamiseen ja ottaa maasta santaa tiilien raaka-aineeksi. Tiilien valmistus ja polttaminen tapahtui kesäkuussa. Ruukilla oli töissä miehiä ja naisia etupäässä Kempeleestä ja naapurikunnasta Oulunsalosta. Parina ensimmäisenä vuonna poltettiin 110 000 tiiltä, mutta kolmantena vuonna jo 220 000 tiiltä, joiden arvo oli 6 660 markkaa.


title: Kempeleen tiilitehdas

text: Teolliseksi tiilien tuotanto Kempeleessä muuttui vuonna 1898, kun oululaiset liikemiehet John Antell, Bergbomit, Antti Ensio sekä Gustav ja Hjalmar Hägg perustivat tiiliruukin. Alun perin oli tarkoitus valmistaa 2 miljoonaa tiiltä vuodessa. Työt oli määrä aloittaa kesällä 1898, mutta helmikuussa aloitettiin saven lapioiminen 30 miehen, ja ajaminen 30 hevosen voimalla. Tehtaan toiminta oli hyvin kausiluonteista keskittyen muutamille kuukausille vuodessa. Talvella pidettiin tarpeen mukaan töissä ainoastaan muutamia miehiä ja hevosia. Kesää kohti toiminta kiihtyi, kun tiilejä alettiin valmistaa ja polttaa sekä varastoida ja lastata junavaunuihin. Tehtaan virkein toiminta-aika sijoittui touko-kesäkuulle. Keskimäärin tehdas työllisti 20–25 henkeä vuodessa, mutta parhaimpina aikoina työntekijöitä oli 50–60 henkeä. Vaikka kesäaikaan maatalouden piirissä suoritettu työ oli kiihkeimmillään, tarvittiin tehtaallakin työvoimaa. Talviaikoina tehtaan tuotanto oli melkein tyystin pysähdyksissä.


title: Kempeleen tiilitehdas

text: Tiiliuunien polttaminen vaati kokemusta ja ammattitaitoa. Polttaminen kesti suunnilleen alun toista viikkoa. Polttoaineena käytettiin puuta, mikä tiilien värin kannalta ei ollut niin edullista kuin turve, jota yleisesti käytettiin Etelä-Suomen tiilitehtailla. Tiilien valmistuksen työvaiheet olivat raskaita. Keväällä 1917 tehtaalla tapahtui ensimmäinen lakko, jossa työntekijät taistelivat palkankorostusten johdosta. Kesäkuussa päättynyt, lähes kaksi viikkoa kestänyt lakko päättyi työntekijöiden voittoon. Pienempiä lakkoja järjestettiin myöhemmin, vielä 1940-luvullakin.


title: Kempeleen tiilitehdas

text: Vuonna 1939 Oulun piirin työläistarkastaja kävi tutustumassa työläisten työoloihin, ja huomasi lain vastaisesti pidetyn alle 18-vuotiaita ylitöissä ja sunnuntaityössä ilman korvauksia. Työnantaja ei kuitenkaan katsonut olevansa vastuussa tapahtuneesta, sillä kyseistä käytäntöä oli sovellettu vuodesta 1916 lähtien. Toisaalta alaikäiset työntekijät eivät panneet työlain rikkomista pahakseen, vaan kertoivat olleensa työssä vapaaehtoisesti. Suoritetuissa kuulusteluissa kävi ilmi, etteivät alaikäiset tavallaan olleet uskaltaneet kieltäytyä yli- ja sunnuntaityöstä työpaikan menettämisen takia. 1930-luvun työttömyysaikoina tiilitehtaalla oli runsaasti työntekijöitä.


title: Kempeleen tiilitehdas

text: Tulipalot vaivasivat tehtaan toimintaa ajoittain. Ensimmäinen vakavampi onnettomuus tapahtui tehtaan toiminnan alkuvaiheessa vuonna 1900 kahden suuren tiiliuunin tuhoutuessa. Vuonna 1937 tuhoutui tulipalossa konehuone ja muita rakennuksia.


title: Kempeleen tiilitehdas

text: Tehtaan toiminta päättyi vuonna 1952, mutta sitä ennen tuotantoa oli supistettu voimakkaasti.


title: Night on Fire

text: Night on Fire on Reckless Love -yhtyeen single, joka julkaistiin 26. huhtikuuta 2013. Kappaleesta on tehty myös musiikkivideo, joka on kuvattu Las Palmasissa maaliskuussa 2013 ja sen on ohjannut Marko Mäkilaakso. Single on ensimmäinen julkaistava kappale myöhemmin tänä vuonna julkaistavalta albumilta.


title: Night on Fire

text: Reckless Love kertoi singlen julkaisusta Facebook- ja kotisivuillaan perjantaina 5. huhtikuuta 2013.


title: WrestleMania I

text: WrestleMania (aikajärjestyksellisesti WrestleMania I) oli ensimmäinen WWE:n (tuolloin WWF:n) luoma WrestleMania tapahtuma. Ensimmäinen Wrestlemania teki ensiesiintymisensä 31, Maaliskuuta 1985 Madison Square Garden:issa New York City:ssä. Tapahtumaa tuli katsomaan noin 19,121 fania. Televisiosta tapahtumaa katsoi yli miljoonaa fania, joka teki siitä suurimman esitetyn tapahtuman televisiossa siihen aikaan Yhdysvalloissa. Show’ssa esiintyi yhdeksän showpaini ottelua. Päätapahtuma otteluna oli Hulk Hogan ja Mr.T vastaan Roddy Piper ja Paul Orndorff. Hogan ja Mr.T voittivat ottelun "Cowboy" Bob Orton:in sekaannuttua otteluun. Lisäksi tapahtumassa paini mummulassa tuolloin tunnettu Wendi Richter (mukanaan managerinaan tunnettu poplaulaja Cyndi Lauper). Wendi Richter voitti ottelussaan naisten kultavyö mestaruuden Leilani Kai:lta. Lisäksi tapahtumassa Nikolai Volkoff ja The Iron Shake voittivat Tag Team kultavyöt U.S. Expressiltä (Mike Rotundo ja Barry Windham).


title: Adele Astaire

text: Adele Astaire (alk. Adele Marie Austerlitz, 10. syyskuuta 1897 Omaha – 25. tammikuuta 1981 Tucson) oli yhdysvaltalainen näyttelijä, tanssija ja laulaja, joka esiintyi veljensä Fred Astairen kanssa vaudevillessä ja Broadwaylla.


title: Adele Astaire

text: Adele Austerlitzin isä oli muuttanut Yhdysvaltoihin Itävallasta, ja hänen äitinsä vanhemmat olivat kotoisin Alsacesta. Adele ja Fred esiintyivät vaudevillessa ensimmäisen kerran jo lapsina vuonna 1905. Vuonna 1917 he tekivät Broadway-debyyttinsä näytelmässä "Over the Top". 1920-luvulla he saavuttivat menestystä näytelmällä "For Goodness Sake" (1922) sekä George Gershwinin menestysmusikaaleilla "Lady Be Good" ja "Funny Face".


title: Adele Astaire

text: Vuonna 1932 Astaire meni naimisiin brittiläisen Charles Cavendishin kanssa ja lopetti näyttelijän uransa. Hän muutti takaisin Yhdysvaltoihin miehensä kuoltua vuonna 1944. Adele Astaire kuoli tammikuussa 1981 Tucsonissa, Arizonassa.Lähde: Internet Broadway Database.


title: Järvenpää (Liminka)

text: Järvenpää on Limingan kunnassa, lähellä Oulun kaupunginrajaa sijaitseva haja-asutusalue. Alue sijaitsee noin 10 kilometriä kunnan keskustasta luoteeseen, ja se rajoittuu Oulun kaupunginrajalle lännessä sekä pohjoisen suunnassa Kylänpuolen kaupunginosaan Leton alueelle, idässä Tupoksen alueeseen, ja etelässä Selkämaan haja-asutusalueelle. Aikaisemmin Järvenpään alue kuului Kempeleen kuntaan, mutta Valtioneuvoston päätöksellä vuonna 1970 alue liitettiin Liminkaan.


title: Järvenpää (Liminka)

text: Alueen tärkeimmät tieyhteydet ovat Oulun Kylänpuolen ja Tupoksen välinen paikallistie 18669 (Letontie–Lintulammentie) sekä Tupoksesta Vesikarintien liikenneympyrästä lähtevä paikallistie 18670 (Järvenpääntie). Järvenpään alueella molemmat tiet ovat sorapäällysteisiä.


title: Osculum Obscenum

text: Osculum Obscenum on death metal -yhtye Hypocrisyn toinen albumi vuodelta 1993. Albumi on viimeinen, jolla laulaa Masse Broberg.


title: Osculum Obscenum

text: Kaikki kappaleet säveltänyt Hypocrisy sekä sanoittanut Masse Broberg.


title: Malèna

text:
Malena ("Malèna") on vuonna 2000 ensi-iltansa saanut italialaisen Giuseppe Tornatoren ohjaama elokuva. Hän kirjoitti myös käsikirjoituksen Luciano Vincenzonin tarinan pohjalta.
Samana päivänä kun Italia ajautuu sotaan vuonna 1940, kaksi tärkeämpää asiaa tapahtuu 12-vuotiaalle Renato-pojalle: hän saa ensimmäisen polkupyöränsä ja näkee ensi kerran Malènan, nuoren naisen josta tulee hänelle pakkomielle. Kaunis Maléna on muuttanut Renaton sisilialaiskylään miehensä Ninon kanssa, joka lähtee pian sotaan ja jättää uhkean vaimonsa miesten ja poikien katseiden ja muiden naisten pahojen puheiden armoille. Nino kuolee rintamalla. Sotavuosien myötä Renato varttuu ja seuraa leskeksi jääneen Malènan yksinäistä ja köyhää elämää. Saksalaiset miehittävät kylän, ja Malèna ajautuu miehittäjäjoukkojen kanssa yhä syvemmälle tragediaan.


title: Woman on Top

text: Woman on Top tai televisioesityksessä Rakkauden keitos ("Woman on Top") on vuonna 2000 ensi-iltansa saanut Fina Torresin ohjaama romanttinen komediaelokuva. Sen pääosaa näyttelee Penélope Cruz.


title: Russian Government Cup 1996

text: Russian Government Cup 1996 oli kolmas Venäjällä järjestetty jääpalloturnaus kyseisellä nimellä. Se pelattiin Arkangelissa 31. tammikuuta - 4. helmikuuta 1996.


title: Päivien kimallus (vuoden 2000 elokuva)

text:
Päivien kimallus ("Mua he chieu thang dung") on vuonna 2000 ensi-iltansa saanut vietnamilaisen Trần Anh Hùngin käsikirjoittama ja ohjaama elokuva. Elokuvaa pidetään ohjaajan niin sanotun Vietnam-trilogian päätösosana; trilogian aiemmat osat ovat "Vihreän papaijan tuoksu" ("Mui du du xanh", 1992) ja "Cyclo" ("Xich lo", 1994).
Elokuva keskittyy kolmeen nyky-Hanoissa asuvaan sisareen. Suong on vanhin, Khanh keskimmäinen ja Lien kuopus. Elokuva seuraa heitä kuukauden ajan, alkaen heidän äitinsä kuoleman vuosipäivästä ja päättyen heidän isänsä syntymäpäivään.


title: Päivien kimallus

text: Päivien kimallus voi tarkoittaa seuraavia:


title: Västeråsin valtiopäivät 1544

text: Västeråsin valtiopäivät olivat vuonna 1544 Västeråsin linnassa pidetyt valtiopäivät, jossa muun muassa hyväksyttiin Ruotsin kuninkaan Kustaa Vaasan ehdotus siirtymisestä vaalikuninkuudesta perintökuninkuuteen.


title: Hietakyyhkyt (suku)

text: Hietakyyhkyt ("Pterocles") on hietakyyhkyjen heimoon kuuluva lintusuku. Sukuun kuuluu 14 lajia.


title: Rasvasimput

text: Rasvasimput (Comephoridae) on simppukaloihin kuuluva heimo. Heimon lajeja tavataan syvistä vesistä Baikal-järvestä Siperiasta.


title: Rasvasimput

text: Rasvasimppujen heimoon kuuluu 1 suku ja 2 lajia. Lajit ovat rasvasimppu ("Comephorus baikalensis") ja pikkurasvasimppu ("C. dybowskii"). Ne ovat pitkänomaisia kaloja ja heimon lajit kasvavat korkeintaan noin 20 cm pitkiksi. Tyypillisiä piirteitä ovat suomuton ja läpikuultava ruumis, vatsaevien puuttuminen, hyvin pitkät rintaevät ja pitkät selkä- ja peräevät. Ruumiin rasvapitoisuus on hyvin korkea.


title: Rasvasimput

text: Rasvasimppulajeja tavataan Baikalista syvistä vesistä, tyypillisesti noin 1 000 metrin syvyydestä. Heimon kalojen ravinto koostuu äyriäisistä, erityisesti katkoista. Lisääntymisaika on kesäkuukausina ja rasvasimppulajit synnyttävät eläviä poikasia.


title: Ruusujenkatu

text: Ruusujenkatu, Ruusujen katu tai tv-esityksessä Rosenstrassen naiset ("Rosenstraße") on vuonna 2003 ensi-iltansa saanut saksalaisen Margarethe von Trottan ohjaama elokuva. Nykyaikaan sijoittuvan kehyskertomuksen sisällä elokuva kertoo toisen maailmansodan tositapahtumiin löyhästi perustuvan tarinan vuodesta 1943, kun arjalaisten naisten juutalaiset puolisot kerättiin Gestapon päämajaan Berliinin Rosenstraßelle, ja naiset osoittivat rauhanomaisesti mieltään rakennuksen ulkopuolella.


title: Tulitaviokuurna

text: Tulitaviokuurna ("Haematospiza sipahi") on peippojen heimoon kuuluva varpuslintu.


title: Tulitaviokuurna

text: Tulitaviokuurnia elää Aasiassa. Lajia tavataan Bhutanissa, Kiinassa, Laosissa, Myanmarissa, Nepalissa, Thaimaassa ja Vietnamissa. Laji on luokiteltu elinvoimaiseksi, mutta sen kokonaispopulaatiota ei ole arvioitu.


title: Hyökkäys Aruballe

text: Hyökkäys Aruballe oli toisessa maailmansodassa akselivaltojen suorittama hyökkäys Aruballe osana operaatio Neulandia. Hyökkäyksen tarkoituksena oli häiritä saaren öljyntuotantoa ja upottaa alueen öljytankkerit. Hyökkäys alkoi 16. helmikuuta 1942, kun Saksan laivaston sukellusvene "U-156" saapui noin kello kahdeksan saaren edustalle ja torpedoi San Nicholaksen redillä olleet öljytankkerit "SS Oranjestadin" ja "SS Pedernalesin". "Oranjestadiin" osui yksi G7e-torpedo, joka sytytti aluksen palamaan. Alus upposi tuntia myöhemmin vieden mukanaan viisitoista miehistön jäsentä. Aluksen kapteeni ja yhdeksän miehistön jäsentä pelastuivat satama-alukseen. "Pedernalesiin" osui keskilaivaan yksi G7e-torpedo, joka sytytti sen tuleen. Alus ei kuitenkaan uponnut, vaan seuraavana päivänä hinaajat työnsivät aluksen matalikolle, mistä se siirrettiin myöhemmin telakalle korjattavaksi.. Sukellusvene jatkoi matkaansa Oranjestadiin, jossa se torpedoi kolmannella yrityksellä kello 09.43 tankkeri "SS Arkansasin" Eagle-laiturissa. Alus vaurioitui pahoin, mutta se kunnostettiin myöhemmin Galvestonissa Texasissa. Sukellusveneen yrittäessä ampua 105 mm kansitykillään saaren satamassa sijaitsevia öljytankkeja, tykki räjähti miehistön unohdettua poistaa veden putkeen pääsyn estävän tulpan. Tykin putkiräjähdyksessä tykkimies Heinrich Büssinger sai kuolettavat vammat ja tykkiupseerina toiminut aliupseeri Dietrich von dem Borne menetti oikean jalkansa. 37 mm tykillä ammutut laukaukset vahingoittivat öljytankkeja. Myöhemmin sukellusvene kuljetti haavoittuneet miehistönjäsenensä Martiniquelle, jossa toinen miehistä kuoli saamiinsa vammoihin.


title: Hyökkäys Aruballe

text: Samanaikaisesti kuusi muuta sukellusvenettä "U-502", "U-67", "U-129" ja "U-161" ja kaksi Italian laivaston sukellusvenettä partioivat Venezuelanlahdella. "U-502" upotti samana päivänä tankkerit "SS Tia Juanan" ja "San Nicolasin" ja venezuelalaisen höyrylaiva "SS Monagasin". "U-67" vahingoitti hollantilaista tankkeria "Rafaelaa" Curaçaon lähellä. Neljä muuta sukellusvenettä eivät vahingoittaneet liittoutuneiden aluksia. "Pedernalesin", "Arkansasin" ja "Rafaelan" saamat vauriot korjattiin ja ne jatkoivat öljykuljetuksia. Hyökkäyksen jälkeen Aruban puolustuksia vahvistettiin eikä saarelle hyökätty toistamiseen sodan aikana.


title: Curaçaon pommitukset

text: Curaçaon pommitukset oli toisessa maailmansodassa 19. huhtikuuta 1942 tapahtunut epäonnistunut sotilasoperaatio, jossa saksalainen sukellusvene U-130 yritti pommittaa Curaçaon pääkaupungin Willemstadin lähistöllä sijaitsevaa öljynjalostamoa. Sukellusvene ampui kansitykeillään viisi laukausta polttoainetankkeja kohti, mutta yksikään ei osunut kohteeseensa. Iskut herättivät hollantilaisten huomion, jotka alkoivat tulittaa rannikkotykeillään sukellusvenettä, joka joutui vetäytymään ampumisen seurauksena. Iskusta ei seurannut kuolonuhreja eikä vahinkoa saaren öljynjalostamoille. Myöhemmin elokuussa 1942 saksalaiset upottivat öljytankkerin saaren lähistöllä.


title: Äiti ja liian monta isää

text: Äiti ja liian monta isää ("Mon père, ma mère, mes frères et mes sœurs…") on vuonna 1999 ensi-iltansa saanut Charlotte de Turckheimin ohjaama ranskalais-espanjalainen komediaelokuva.


title: Äiti ja liian monta isää

text: Nuorella yksinhuoltajaäidillä Annella on kaksi poikaa ja yksi tytär joilla kaikilla on eri isä. Kellään isistä ei lisäksi ole aavistustakaan että heillä on lapsi Annen kanssa. Annen äiti keksii juonen, jolla saa kaikki osapuolet matkustamaan yhtä aikaa lomalle Meksikoon, jotta lapset saisivat tavata kukin oman isänsä.


title: Laulusirkut

text: Laulusirkut ("Melospiza") on sirkkulien heimoon kuuluva varpuslintusuku. Siihen kuuluu kolme lajia.


title: Romance & Cigarettes

text:
Romance & Cigarettes, televisioesityksessä Rakkautta ja tupakkaa, on vuonna 2005 ensi-iltansa saanut, näyttelijänä paremmin tunnetun John Turturron käsikirjoittama ja ohjaama musikaalinen romanttinen komediaelokuva. Sen ensemble-tyyppiseen, tasavahvoja rooleja tekevään näyttelijäkuntaan kuuluvat muun muassa James Gandolfini, Susan Sarandon, Kate Winslet, Steve Buscemi, Bobby Cannavale, Mandy Moore, Mary-Louise Parker, Aida Turturro, Christopher Walken, Barbara Sukowa, Elaine Stritch, Eddie Izzard ja Amy Sedaris. Elokuvan tuottajiin kuuluivat ohjaajaveljekset Joel ja Ethan Coen.
Terästehtaan työntekijä Nick Murder (James Gandolfini) on ollut vuosia naimisissa ompelija Kittyn (Susan Sarandon) kanssa, ja heillä on kolme tytärtä. Vaikka rakastaakin vaimoaan, Nick ihastuu seksikkääseen alusvaatemyyjään Tulaan (Kate Winslet) ja aloittaa tulisen suhteen tämän kanssa. Kun Kitty pääsee selville miehensä uskottomuudesta, hän heittää Nickin ulos yhteisestä kodista. Tarinan kuluessa monet henkilöhahmot puhkeavat puhumaan tunteistaan alkamalla esittää suosikkisävelmiään ”playbackina” eli liikuttaen huuliaan alkuperäislevytysten tahdissa.


title: Army of Two: The 40th Day

text: Army of Two: The 40th Day on EA Montrealin kehittämä ja Electronic Artsin julkaisema kolmannen persoonan ammuntapeli. Peli julkaistiin tammikuussa 2010 PlayStation 3:lle, Xbox 360:lle ja PlayStation Portablelle. Peli on jatko-osa vuoden 2008 videopelille "Army of Two". Pelisarjan kolmas osa, "", julkaistiin maaliskuussa 2013.


title: Army of Two: The 40th Day

text: Edeltäjänsä tapaan pelissä on yhteistyöhön painottuva kaksinpeli sekä erilaisia pelimuotoja sisältävä, verkon kautta pelattava moninpeli.


title: Army of Two: The 40th Day

text: Entiset SSC:n sotilaat, päähenkilöt Tyson Rios ja Elliot Salem, ovat perustaneet Trans World Operations -järjestön (TWO). Järjestönsä nimissä kaksikko matkustaa Kiinan Shanghaihin tapaamaan JB-nimistä kontaktia, ja ajautuvat keskelle kaaosta Shanghain joutuessa suuren terroristihyökkäyksen kohteeksi. Rios ja Salem joutuvat pelastamaan siviilejä ja panttivankeja sekä etsimään kaapatun työtoverinsa Alice Murrayn, taistellen palkkasotureita ja 40th Day -terroristijärjestöä vastaan.


title: Juho Olkinuora

text: Juho Olkinuora (käytetään useimmiten nimeä Jussi Olkinuora; s. 4. marraskuuta 1990 Helsinki) on suomalainen jääkiekkomaalivahti, joka pelaa SM-liigajoukkue Pelicansissa. Hänen aiemman joukkueensa JYPin silloisen maalivahtivalmentaja Ari-Pekka Siekkisen mukaan Olkinuoran pelityyli muistuttaa paljon Pohjois-Amerikan maalivahtien edustamaa koulukuntaa aktiivisuudellaan, fyysisyydellään ja tehokkaan jäänpinnan sivuttaisliikkeellään.


title: Juho Olkinuora

text: Olkinuora on Tapparan kasvatti. Hän siirtyi Pohjois-Amerikkaan ensimmäisen kerran jo 16-vuotiaana kaudeksi 2007–2008 yhdysvaltalaisen Chadder's Midget Major AAA:n juniorijoukkueeseen, kun Olkinuora lähti vaihto-oppilaaksi Utahin Salt Lake Cityyn. Olkinuora palasi seuraavaksi kaudeksi 2008–2009 Suomeen ja siirtyi Helsingin IFK:n A-nuoriin. Seuraavalla kaudella 2009–2010 Olkinuora voitti A-nuorten SM-hopeaa ja hänellä oli A-nuorten SM-liigan paras päästettyjen maalien keskiarvo (2.15).


title: Juho Olkinuora

text: Kaudeksi 2010–2011 Olkinuora lähti jälleen Yhdysvaltoihin ja siirtyi USHL-junioriliigan Sioux Falls Stampedeen. Vuosina 2011–2013 hän kävi Denverin yliopistoa. "Suur-Jyväskylän Lehden" artikkelissa Olkinuoran mainittiin ottaneen opintoihinsa 45 000 dollarin lainan. Hän aloitti Denverissä digitaalisen median opiskelun. Olkinuora valittiin "Freshman' -vuotensa" 2011–2012 päätteeksi WCHA:n tulokkaiden tähdistökentälliseen. "Sophomore -vuotensa" 2012–2013 päätteeksi hänet valittiin sarjan toiseen tähdistökentälliseen sekä akateemiseen tähdistökentälliseen. Kauden jälkeen, huhtikuussa 2013 Olkinuora teki kaksivuotisen tulokassopimuksen Winnipeg Jetsin kanssa. Hän liittyi samalla amatööritry-out -sopimuksella loppukevääksi AHL-joukkue St. John’s IceCapsiin, jossa Olkinuora pelasi yhden ottelun.


title: Juho Olkinuora

text: Olkinuora aloitti kauden 2013–2014 St. John’s IceCapsin AHL-joukkueessa. Hän lähti kauteen pääasiassa Eddie Pasqualen kakkosmaalivahtina, kunnes IceCaps lähetti Olkinuoran ECHL-joukkue Ontario Reigniin tammikuussa 2014. Vastaavasti sieltä AHL:ään matkasi Michael Hutchinson. IceCaps pelasi kauden loppuun kolmikolla Hutchinson–Tyler Beskorowany–Pasquale. Olkinuora pelasi AHL:ssä kauden aikana kymmenen runkosarjaottelua torjuen yhden nollapelin.


title: Juho Olkinuora

text: Kauden 2014–2015 Olkinuora aloitti Ontario Reignin ECHL-joukkueessa, kun Peter Budaj teki aivan kauden kynnyksellä sopimuksen Jetsin kanssa ja jäi NHL-joukkueen kolmosmaalivahdiksi. IceCapsin toisena maalivahtina aloitti tulokas Connor Hellebuyck, joka nousi kauden edetessä joukkueen vastuunkantajaksi. Olkinuora pelasi kauden aikana neljä AHL-ottelua.


title: Juho Olkinuora

text: Heinäkuussa 2015 Olkinuora teki vapaana agenttina vuoden mittaisen AHL-sopimuksen Jetsin uuden farmijoukkueen, Manitoba Moosen kanssa. Hän osallistui samana vuonna myös Jetsin NHL-joukkueen harjoitusleirille. Olkinuora aloitti kauden 2015–2016 kuitenkin ECHL-joukkue Tulsa Oilersissa. Marraskuussa 2015 hänet nostettiin Mooseen, kun Connor Hellebuyck sai kutsun Jetsin NHL-vahvuuteen. Hellebuyckille kertyi Ondřej Pavelecin loukkaantumisen myötä paljon vastuuta NHL:ssä, mutta Olkinuora pelasi loppukaudella AHL:ssä lähinnä Eric Comrien aisaparina vain kuusi runkosarjaottelua. Jetsin NHL-kauden päätyttyä Hellebuyck palasi taas IceCapsin vahvuuteen pelaamaan AHL:n runkosarjan viimeisille kierroksille, kun taas Olkinuora siirtyi pelaamaan ECHL:n pudotuspeleijä Oilersiin.


title: Juho Olkinuora

text: Syyskuun 2016 lopulla Olkinuora teki 3. joulukuuta 2016 asti kestävän sopimuksen Saimaan Pallon SM-liigajoukkueen kanssa oltuaan ilman sopimusta alkukauden 2016–2017. Hänet hankittiin paikkaamaan Frans Tuohimaan loukkaantumista. Olkinuora teki liigadebyyttinsä 1. lokakuuta 2016 vieraissa JYPiä vastaan. Hän torjui SaiPan 5–2-tappioon päättyneessä ottelussa 26 kertaa ja päästi neljä maalia. Seuraavassa SaiPa-ottelussaan 4. lokakuuta 2016 Mestarien liigan ensimmäisessä pudotuspeliottelussa vieraissa Tapparaa vastaan Olkinuora torjui SaiPalle nollapelin joukkueen voitettua ottelun lukemin 0–2. Hän torjui ottelussa 11 kertaa. Olkinuora pelasi SaiPassa kymmenen runkosarja- ja yhden CHL-ottelun.


title: Juho Olkinuora

text: Lyhyen SaiPa-sopimuksensa päätyttyä joulukuussa hän siirtyi puolestaan 13. tammikuuta asti kestävällä sopimuksella JYPiin paikkaamaan alle 20-vuotiaiden MM-kilpailuihin lähteneiden Veini Vehviläisen ja Markus Ruusun jättämää aukkoa. Kolme päivää ennen sopimuksen päättymistä Olkinuora teki joukkueen kanssa loppukauden 2016–2017 kattaneen jatkosopimuksen. Hän torjui JYPissä 16 pelaamassaan runkosarjaottelussa kolme ja 13 playoff-ottelussa kaksi nollapeliä. Olkinuora voitti kauden päätteeksi SM-pronssia. Toukokuussa 2017 hän teki JYPin kanssa vuoden mittaisen jatkosopimuksen.


title: Juho Olkinuora

text: Kauteen 2017–2018 Olkinuora lähti JYPin toisena maalivahtina Eetu Laurikaisen parina. Hän kantoi suurimman osan joukkueen torjuntavastuusta ja pelasi 45 runkosarja-, viisi playoff- ja yhdeksän CHL-ottelua. Olkinuora torjui runkosarjassa viisi nollapeliä, joilla hän sijoittui SM-liigan nollapelitilastossa toiseksi HPK:n Emil Larmin, KalPan Niko Hovisen ja Tapparan Dominik Hrachovinan kanssa. Kolmikon edellä oli vain yhden nollapelin enemmän torjunut Lukon Kaapo Kähkönen. Olkinuora siirtyi kaudeksi 2018–2019 vuoden mittaisella sopimuksella Pelicansiin.


title: Juho Olkinuora

text: Olkinuora on pelannut yhden poikien maaottelun.


title: Juho Olkinuora

text: Olkinuoran virallinen etunimi on Juho, mutta hän käyttää kuitenkin Jussi-nimeä. Olkinuora kertoi myös melko nuorena vanhemmilleen pitävänsä enemmän Jussi-nimestä.


title: Isopurppuramedestäjä

text: Isopurppuramedestäjä ("Cinnyris osea") on medestäjien heimoon kuuluva varpuslintu.


title: Isopurppuramedestäjä

text: Isopurppuramedestäjä on 11–12 cm pitkä. Sillä on musta nokka, joka on ohut, terävä ja alaspäin kaareva. Koiras on pesimäpuvussa joulukuusta heinäkuuhun kokomusta, mutta läheltä erottuu vaaleansinistä ja violetinmetallia hohtoa. Naaraan yläpuoli on harmaanruskea. Alapuoli on harmaanvalkoinen ja siinä erottuu heikkoa kellanvihreää sävyä. Siivet ovat selkää tummemmat. Koiras muistuttaa pesimäaikojen ulkopuolella naarasta, mutta joskus sillä voi olla yksittäisiä mustia höyheniä.


title: Isopurppuramedestäjä

text: Isopurppuramedestäjän kutsuääniä ovat viheltävä ”viju”, nouseva, iloinen ”tvyit” sekä maiskuttava ”tsyt-tsyt-tsyt...”. Laulu on rätisevä trilli, jota edeltää muutama vihellys. Se kuulostaa kaukaa hieman mustaleppälinnun laululta.


title: Isopurppuramedestäjä

text: Isopurppuramedestäjä pesii akaasiaa kasvavilla, kuivilla alueilla ja puistoissa, puutarhoissa sekä muissa paikoissa, joissa kasvaa kukkivia kasveja. Laji on paikkalintu tai lyhyiden matkojen vaeltaja.


title: Isopurppuramedestäjä

text: Isopurppuramedestäjä käyttää ravinnokseen mettä ja hyönteisiä.


title: Hengen hinta

text: Hengen hinta ("Winterschläfer") on vuonna 1997 ensi-iltansa saanut Tom Tykwerin ohjaama saksalainen elokuva. Sen on käsikirjoittanut Anne-Françoise Pyszora romaaninsa "Expense of Spirit" pohjalta.


title: M/S Sirena Seaways

text: M/S Sirena Seaways on DFDS Seawaysin omistama matkustaja-autolautta. Aiemmin reitillä Harwich–Esbjerg liikennöinyt alus liikennöi väliaikaisesti reitillä Paldiski–Kapellskär. DFDS Seaways on kuitenkin tehnyt sopimuksen aluksen vuokraamisesta Brittany Ferriesin kanssa, ja alus aloittaa liikenteen reiteillä Portsmouth–Le Havre ja Portsmouth–Bilbao toukokuussa 2015.


title: M/S Sirena Seaways

text: Alus tilattiin 31. maaliskuuta 1999 Stocznia Szczecinska im. A. Warskiegolta Stettinista Puolasta. Sen köli laskettiin 8. tammikuuta 2001 telakkanumeolla 59112 ja alus laskettiin vesille 21. huhtikuuta nimellä "Golfo Dei Delfini". Työt aluksella keskeytyivät maaliskuussa 2002. Tilaaja ei suostunut lunastamaan alusta, joten Pekao SA takavarikoi aluksen velkojen takauksena. Telakka ajautui konkurssiin 29. heinäkuuta, mutta alus oli myyty 17. heinäkuuta Kööpenhaminaan rekisteröidylle DFDS Tor Line A/S:lle, joka lunasti aluksen 3. marraskuuta. Alus aloitti seuraavana päivänä koeajot, jotka kestivät aina kuudenteen päivään. Se kastettiin 27. marraskuuta "Dana Sirenaksi" ja seuraavana päivänä se saapui Rönnen satamaan. Se saapui 29. marraskuuta Remontowa Shiprepair Yardille Gdanskiin, jossa se muutettiin uuteen tehtävään.


title: M/S Sirena Seaways

text: Alus saapui 11. kesäkuuta 2003 uuteen kotisatamaansa Esbjergiin ja se aloitti 17. kesäkuuta liikennöinnin Esbjergistä Harwichiin. Alus kastettiin 11. maaliskuuta 2013 "Sirena Seawaysiksi".


title: M/S Sirena Seaways

text: Alus kolaroi 22. kesäkutua laituriin Harwichissa ja se poistettiin liikenteestä vaurioiden tutkimisen ajaksi. Alus lähti 24. kesäkuuta Harwichista Bremerhaveniin, jonne se saapui seuraavana päivänä. Aluksen korjaukset telakalla valmistuivat ja se palasi liikenteeseen 5. heinäkuuta.


title: M/S Sirena Seaways

text: Alus lopetti liikennöinnin Esbjerg–Harwich-reitillä 29. syyskuuta 2014 DFDS:n lakkautettua reitin kiristyvistä rikkipäästömääräyksistä aiheutuvien lisäkustannusten vuoksi. 6. lokakuuta 2014 alkaen alus on liikennöinyt Viron ja Ruotsin välillä Paldisk–Kapellskär-reitillä, mutta alkuvuodesta 2015 ilmoitettiin, että se vuokrataan Brittany Ferries -yhtiön liikenteeseen reiteille Portmouth–Le Havre ja Portsmouth–Bilbao. Liikenne uudella reitillä alkaa toukokuussa 2015.


title: M/S Sirena Seaways

text: "Sirena Seawaysin" ravintolatarjonta koostuu itsepalveluravintolasta (7 Seas), á la carte -ravintolasta (Blue Riband), pihviravintolasta (Explorer's Steakhouse) sekä kahvilasta (Café Lighthouse). Laivalla on kaksi baaria, Columbus Lounge ja Sky Bar, joissa on myös ohjelmaa. Lisäksi laivalla on leikkihuone, verovapaa myymälä ja elokuvateatteri.


title: M/S Sirena Seaways

text: DFDS Seawaysin liikenteessä hyttiluokkia ovat Commodore de Luxe, Sirena ja Seaways (ikkunallinen tai ikkunaton). Commodore de Luxe -hyteissä matkustavien käytössä on erillinen Commodore de Luxe Lounge.


title: Army of Two: The Devil’s Cartel

text: Army of Two: The Devil’s Cartel on Visceral Montrealin ja EA Montrealin kehittämä sekä Electronic Artsin julkaisema kolmannen persoonan ammuntapeli. Peli julkaistiin maaliskuussa 2013 PlayStation 3:lle ja Xbox 360:lle. Peli on jatko-osa videopeleille "Army of Two" (2008) ja "" (2010). Peli on viimeinen Visceral Montrealin kehittämä videopeli. "The Devil’s Cartel" hyödyntää Frostbite 2 -pelimoottoria.


title: Army of Two: The Devil’s Cartel

text: Pelin kampanja on pelattavissa sekä yksinpelinä tekoälypartnerin kanssa että kaksinpelinä jaetulla ruudulla tai verkossa. Edellisten osien tapaan pelissä on monipuolinen aseiden ja pelihahmojen naamioiden kustomointijärjestelmä.


title: Army of Two: The Devil’s Cartel

text: Kaksi sotilasta, ”Alpha” ja ”Bravo”, ovat liittyneet Trans World Operations -järjestöön (TWO). Kouluttajiensa Tyson Riosin ja Elliot Salemin avustuksella Alpha ja Bravo hyökkäävät pikkukylään pelastamaan panttivankeja. Vain Fiona-niminen nainen löytyy elossa. Rios, Alpha ja Bravo pelastavat naisen, mutta Salem saa surmansa operaatiossa.


title: Army of Two: The Devil’s Cartel

text: Viisi vuotta myöhemmin Alpha ja Bravo toimivat Cordova-nimisen poliitikon henkivartijoina. Poliitikon tavoittena on kukistaa La Guadana -niminen kartelli ja tehdä loppu armottomalle huumesodalle La Puertassa ja Meksikossa. Saattue joutuu väijytykseen, minkä johdosta Cordova pakenee omille teilleen ja Alpha ja Bravo joutuvat keskelle konfliktia. Kaksikko taistelee kartellia vastaan Meksikon kaduilla. Alpha ja Bravo kohtaavat aseellisesti kouluttautuneen Fionan, joka kertoo kartelliin kuuluvan El Diablo -nimisen miehen kaapanneen Cordovan. El Diabloa vastaan suunnattu hyökkäys epäonnistuu ja pakomatka päättyy Alpha ja Bravon vangitsemiseen. Alpha, Bravo ja Cordova joutuvat kidutetuiksi ja lopulta kohtaavat El Diablon, joka paljastuu kuolleeksi luulluksi Salemiksi. Salem syyttää entisiä kumppaneitaan pettureiksi, jotka jättivät hänet kuolemaan. Salem tappaa Cordovan.


title: Army of Two: The Devil’s Cartel

text: Rios haluaa saada Salemin elävänä kiinni ja neuvoteltua tämän pois kartellista. Alpha, Bravo, Fiona, TWO:n joukot ja Meksikon erikoisjoukot hyökkäävät kartellin tukikohtaan napatakseen Salemin ja kartellijohtaja Bautistan. Käskyn vastaisesti Fiona tappaa Bautistan. Syntyy panttivankitilanne, jossa Salem uhkaa Fionaa aseella. Salem syyttää jälleen muita petturuudesta, surmaa Fionan ja haavoittaa paikalle saapunutta Riosia. Rios peruu käskynsä Salemin nappaamisesta elävänä ja antaa valtuudet tämän tappamiseen. Alpha ja Bravo kukistavat viimeisetkin palkkasoturit ja saavat Salemin käsiinsä, mutta päättävät silti olla tappamatta tätä. Salem tuomitaan vankilaan, ja Alpha ja Bravo jatkavat toimintaansa TWO:ssa.


title: Uskoton

text: Uskoton ("Trolösa") on vuonna 2000 ensi-iltansa saanut Liv Ullmannin ohjaama elokuva. Sen käsikirjoituksen teki Ingmar Bergman, joka pohjasi tarinan löyhästi omiin uskottomuuskokemuksiinsa.


title: Uskoton

text: Elokuvan tyyli on hyvin älyllinen, abstrakti ja moniselitteinen.


title: Uskoton

text: Ikääntyvä ohjaaja nimeltä Bergman kuvittelee mielessään henkilöhahmon nimeltä Marianne. Usean päivän kuluessa ohjaaja haastattelee tätä syrjäisellä Fårön saarella sijaitsevassa asuinpaikassaan. Marianne on ollut onnellisesti naimisissa kapellimestari Markuksen kanssa, ja heillä on nuori tytär Isabelle. Marianne rakastuu yhtäkkiä heidän parhaaseen yhteiseen ystäväänsä Davidiin. Marianne ja David kokevät pitkän syrjähypyn Pariisissa ja joutuvat sitten kohtaamaan tekonsa seuraukset.


title: C.R.A.Z.Y.

text:
C.R.A.Z.Y. on vuonna 2005 ensi-iltansa saanut, kanadanranskalaisen Jean-Marc Valléen ohjaama elokuva.
Zac syntyy joulupäivänä 1960 veljeskatraan kuopukseksi. Zacissa ilmenee varttumisen myötä piirteitä, jotka eivät miellytä isää, kuten homoseksuaalisuus. Zac kuitenkin kätkee taipumuksensa niin perheeltään kuin melkein itseltäänkin. Seuraa identiteettikriisi ja konflikteja erityisesti isän kanssa.


title: Luettelo Euroopan avaruusjärjestön projekteista

text: Tämä on luettelo Euroopan avaruusjärjestön projekteista.


title: Crazy

text: Crazy voi tarkoittaa ainakin seuraavia:


title: Taivaalliset olennot

text: Taivaalliset olennot () on Peter Jacksonin ohjaama uusiseelantilainen draamaelokuva vuodelta 1994. Se perustuu Uutta-Seelantia 1950-luvulla kuohuttaneeseen Parkerin–Hulmen murhatapaukseen, jossa kaksi teini-ikäistä tyttöä surmasi suunnitelmallisesti toisen äidin. "Taivaallisten olentojen" pääosissa esiintyivät Kate Winslet ja Melanie Lynskey ensimmäisissä elokuvarooleissaan.


title: Taivaalliset olennot

text: Elokuvan maailmanensi-ilta oli syyskuussa 1994 Venetsian elokuvajuhlilla, joilla Jackson palkittiin Hopeisella leijonalla. Elokuva sai myös Oscar-ehdokkuuden alkuperäiskäsikirjoituksesta.


title: Taivaalliset olennot

text: 1950-luvun Christchurchissä, Uudessa-Seelannissa, 14-vuotias työläisperheen tyttö Pauline Parker (Lynskey) ystävystyy kouluunsa siirtyneen englantilaisen 15-vuotiaan Juliet Hulmen (Winslet) kanssa. Yhdessä he maalaavat, muovaavat savihahmoja, kirjoittavat tarinoita ja kehittävät Borovniaksi ristimänsä fantasiamaailman. Ajan myötä Borovnia alkaa tuntua tytöistä yhtä todelliselta kuin oikea maailma. Juliet esittelee Paulinelle myös ajatuksen ”neljännestä maailmasta”, kauniista ja rauhallisesta tuonpuoleisesta, jossa musiikki ja taide ovat arvossaan. Tytöt kokevat yhteisen näyn tästä maailmasta ja uskovat molemmat sen todellisuuteen. Paulinen ja Julietin suhteen tiivistyessä heidän vanhempansa alkavat huolestua ja tytöt halutaan erottaa toisistaan. Eroon joutumista pelkäävät tytöt suunnittelevat pakoa ja päättävät lopulta murhata Paulinen äidin Honoran, jonka he kokevat yhdessäolonsa pääasialliseksi uhaksi. Puistokävelyllä he hakkaavat tämän kuoliaaksi sukkaan verhotulla tiilenpalalla. Seuraavana päivänä löydetään Paulinen päiväkirja, jossa murhasuunnitelma esitellään. Tytöt joutuvat vankilaan ja heidän myöhemmän vapautumisensa ehtona on, etteivät he enää koskaan tapaa.


title: Taivaalliset olennot

text: Elokuvan yhdessä Jacksonin kanssa käsikirjoittanut Fran Walsh kiinnostui Parkerin–Hulmen tapauksesta jo nuorena. Hän ehdotti aihetta Jacksonille, joka suhtautui siihen alun perin epäillen: ”Kaksi tyttöä tappaa toisen äidin – aika synkkä tarina. Miksi kukaan haluaisi mennä katsomaan siitä kertovaa elokuvaa?” Walsh ei kuitenkaan luovuttanut, ja pariskunta ryhtyi perehtymään tapaukseen. Sen myötä Jacksonkin kiinnostui aiheesta. "Bad Tasten", "Meet the Feeblesin" ja "Aivokuolleen" jälkeen hän halusi tehdä vaihteeksi jotakin muuta kuin lisää splattergenren elokuvia.


title: Taivaalliset olennot

text: "Taivaallisten olentojen" käsikirjoittaminen alkoi alkuvuodesta 1992 ja ensimmäinen käsikirjoitusversio valmistui noin viidessä–kuudessa viikossa samaan aikaan "Aivokuolleen" lopullisen leikkauksen kanssa, jotta Jackson voisi esitellä uutta projektiaan mahdollisille rahoittajille Cannesin elokuvajuhlilla "Aivokuolleen" näytöksen yhteydessä. Hänen onnistuikin vakuuttaa saksalaisen Senator Filmsin tuottaja Hanno Huth, joka lupautui elokuvan rahoittajaksi. Uuden-Seelannin elokuvakomissiolta saadun ennakkotuen avulla Jackson ja Walsh jatkoivat käsikirjoittamista ja Parkerin–Hulmen tapaukseen perehtymistä. Todettuaan 1950-luvun uutisartikkelit näkökulmaltaan yksipuolisiksi ja muun tapauksesta kirjoitetun materiaalin vähäiseksi he alkoivat tutustua erilaisiin alkuperäislähteisiin kuten oikeudenkäyntiasiakirjoihin. He vierailivat myös Christchurchissä aidoilla tapahtumapaikoilla ja haastattelivat tapaukseen liittyneitä henkilöitä, Parkerin ja Hulmen perheiden naapureita sekä tyttöjen entisiä opettajia ja koulutovereita. Syyskuussa Jackson jätti elokuvakomissiolle tuotantotukihakemuksen, ja hyväksyvä vastaus saapui lokakuussa. Komission päätöksen myötä elokuvan esituotanto pääsi alkamaan toden teolla.


title: Taivaalliset olennot

text: Koska oikea Juliet Hulme oli englantilainen, rooliin haluttiin valita englantilainen näyttelijä. Lontoossa järjestetyissä koe-esiintymisissä Jackson ja Walsh valitsivat 175 ehdokkaan joukosta 17-vuotiaan Kate Winsletin, jolla oli taustaa teatterin ja television puolelta, mutta joka ei ollut vielä esiintynyt elokuvissa. Toisen pääroolin, Pauline Parkerin, näyttelijävalinta puolestaan tuotti vaikeuksia – varsinkin kun Jackson halusi rooliin näyttelijän, joka olisi mahdollisimman lähellä Paulinen oikeaa ikää tapauksen aikana. Vaikka kuvaukset lähestyivät ja roolittaja Liz Mullane kävi läpi noin 500 tytön koe-esiintymiset, heistä ei löytynyt Jacksonia ja Walshia miellyttävää näyttelijää. Siinä vaiheessa Walsh päätti lähteä itse etsimään sopivaa näyttelijää kiertäen kouluja, ja New Plymouthin Girls’ High Schoolista hän löysikin Melanie Lynskeyn, jonka kokemus näyttelemisestä tosin koostui vasta koulun draamakerhosta.


title: Taivaalliset olennot

text: Julietin vanhemmiksi valittiin Clive Merrison ja Diana Kent. Paulinen äidin keskeiseen rooliin harkittiin aluksi brittiläistä ”tähtinimeä”, kuten Pauline Collinsia, vaikka Honore oikeasti oli kotoisin Uudesta-Seelannista. Lopulta rooliin valittiin paikallinen näyttelijä Sarah Peirse. Myös muihin rooleihin valittiin uusiseelantilaisia näyttelijöitä, ja Jacksonin aiemmissakin elokuvissa esiintynyt Jed Brophy sai osan nuorukaisena, jonka kanssa Pauline menettää neitsyytensä.


title: Taivaalliset olennot

text: Kuvaukset aloitettiin alkuvuodesta 1993. Autenttisuuden vuoksi mahdollisimman suuri osa kuvauksista tehtiin oikeilla tapahtumapaikoilla Christchurchissa. Itse murha kuitenkin kuvattiin eri puolella Victoria Parkia kuin missä se todellisuudessa tapahtui – oikealla paikalla kuvaaminen olisi tuntunut liian makaaberilta.


title: Taivaalliset olennot

text: Tuberkuloosiparantolaan sijoittuvassa kohtauksessa elokuvan tuottaja Jim Booth teki cameoroolin potilaana ja hänen puolisonsa Sue Rogers hänestä huolehtivana sairaanhoitajana. Booth teki tuolloin hidasta kuolemaa parantumattoman vatsasyövän vuoksi.


title: Taivaalliset olennot

text: Eräässä lopullisesta versiosta pois leikatussa kohtauksessa paikallinen näyttelijä Thomas Robins esiintyi nuorukaisena, jonka Julietin vanhemmat juonivat tämän tanssipariksi juhliin tarkoituksenaan johdatella Julietin mielenkiinto toisaalle tyttöjen tiivistyvästä ystävyydestä. ”Korvauksena” elokuvan ulkopuolelle jäämisestä Robins sai myöhemmin pääosan Jacksonin seuraavasta elokuvasta, "Unohdetuista kuvista".


title: Taivaalliset olennot

text: Elokuva vaati runsaasti erilaisia erikoistehosteita Paulinen ja Julietin jakaman fantasiamaailman, Borovnian, toteuttamiseen. Maailmaa kansoittavat tyttöjen savesta muovaamien ritarien ja neitojen täysmittaiset versiot. Tehosteista huolehti Jacksonin luottopariskunta Richard Taylor ja Tania Rodger. Heidän vanhan yrityksensä, RT Effectsin, perustalle luotiin Weta Workshop, jonka tiloiksi hankittiin vanha hylätty rakennus Miramarin kaupunginosasta Wellingtonista.


title: Taivaalliset olennot

text: "Taivaalliset olennot" oli myös ensimmäinen Jacksonin elokuva, jossa käytettiin tietokoneella tuotettuja visuaalisia tehosteita. Tietokonetehosteet eivät hänen arvionsa mukaan olleet elokuvan kannalta välttämättömiä, mutta hän halusi tutustua uuteen tekniikkaan. Tietokonetehosteiden kannalta olennaisin kohtaus oli Paulinen ja Julietin hallusinatorinen näky ”neljännestä maailmasta” Port Levyn rannassa. Tehosteet tuotettiin lainalla ostetulla Silicon Graphicsin tietokoneella, jota George Port opetteli käyttämään.


title: Taivaalliset olennot

text: Miramax osti "Taivaallisten olentojen" levitysoikeudet Yhdysvaltoihin, Australiaan ja Uuteen-Seelantiin sekä neuvotteli Senator Filmsiltä osan Euroopan oikeuksista. Yhtiö yritti saada elokuvan Cannesin elokuvajuhlien kilpailusarjaan. Kun sille sen sijaan tarjottiin paikkaa keskiyönäytöksessä kilpailun ulkopuolella, Miramax päätti viivyttää elokuvan ensi-iltaa syksyyn ja Venetsian elokuvajuhlille. Niinpä elokuvan maailmanensi-ilta oli syyskuussa 1994 Venetsiassa. Yhdysvalloissa elokuva sai vain suppean teatterilevityksen, sitä esitettiin 57 elokuvateatterissa.


title: Taivaalliset olennot

text: Venetsian elokuvajuhlilla Jackson palkittiin elokuvan ohjauksesta Hopeisella leijonalla. Elokuva sai myös Oscar-ehdokkuuden alkuperäiskäsikirjoituksesta, mutta palkinnon voitti Tarantinon "Pulp Fiction – Tarinoita väkivallasta".


title: Taivaalliset olennot

text: "Taivaallisten olentojen" menestys elokuvateatterilevityksessä ei ollut laajaa, mutta elokuva sai osakseen myös menestystä. Esimerkiksi Yhdysvalloissa elokuvan lipputulot olivat yhteensä 3 049 135 Yhdysvaltain dollaria sen rajoitetun elokuvateatterilevityksen aikana 57 elokuvateatterissa ja 5 438 120 Yhdysvaltain dollaria maailmanlaajuisesti. Kotimaassaan Uudessa-Seelannissa elokuvan lipputulot olivat 1 012 500 Uuden-Seelannin dollaria. Elokuvan tuotantobudjetti oli arviolta viisi miljoonaa Yhdysvaltain dollaria, joten maailmanlaajuisten lipputulojen arvioidaan kattaneen elokuvan tuotantokustannukset.


title: Himalajanloistoharakka

text: Himalajanloistoharakka ("Urocissa flavirostris") on varisten heimoon kuuluva varpuslintu.


title: Himalajanloistoharakka

text: Himalajanloistoharakoita elää pääasiassa Himalajan alueella. Lisäksi lajia tavataan Myanmarissa ja Vietnamissa. Lajin kokonaispopulaatiota ei ole arvioitu, mutta lajin on raportoitu olevan melko yleinen tai paikallisesti yleinen. Laji on luokiteltu elinvoimaiseksi.


title: Born to Break Your Heart

text: "Born To Break Your Heart" on Reckless Love -yhtyeen single. Kappale on alun perin julkaistu "Animal Attractionilla", mutta singleksi kappale nousi vasta "Born To Break Your Heart" -minialbumin myötä, jolle Tim Palmer miksasi kappaleesta uuden version.


title: Born to Break Your Heart

text: Single ehti olla YleX:n Himotuimmat-äänestyksessä kymmenen viikkoa eikä noussut kertaakaan listan 20 parhaan joukkoon. Solisti Olli Herman ei edes tiennyt kappaleen olevan äänestyksessä, ja kun hän jakoi äänestyssivun Facebookissa, kappale nousi välittömästi listan kärkeen. Tämän jälkeen single oli listan kärjessä neljä viikkoa.


title: Born to Break Your Heart

text: Kappaleen musiikkivideo on kooste yhtyeen keikoista ja ”behind the scenes” -toiminnasta.


title: Oulunsalon suuralue

text: Oulunsalon suuralue on Oulun kaupungin suuralue. Se muodostettiin 1. tammikuuta 2013, kun Oulunsalon kunta lakkautettiin ja liitettiin osaksi Oulun kaupunkia. Suuralueen muodostaa lakkautettu Oulunsalon kunta pois lukien kuntaan kuuluneet eksklaavit. Suuralueella asuu noin 10 023 ihmistä. Suuralue rajoittuu pohjoisessa Kempeleenlahteen ja etelässä Liminganlahteen. Suuralueella on maaraja vain Kempeleen kunnan kanssa.


title: Ruskoloistoharakka

text: Ruskoloistoharakka ("Urocissa whiteheadi") on varisten heimoon kuuluva varpuslintu. Sen tieteellinen nimi on annettu brittiläisen tutkimusmatkailijan John Whiteheadin muistoksi. Laji luokitellaan joskus omaan "Cissopica"-sukuunsa.


title: Ruskoloistoharakka

text: Ruskoloistoharakka on väriltään mustavalkoinen ja siltä puuttuu sininen väri toisin kuin muilta loistoharakoiden suvun lajeilta.


title: Ruskoloistoharakka

text: Ruskoloistoharakoita tavataan vain Kiinasta Hainanin saarelta. BirdLife International nosti vuonna 2016 yleisemmän "xanthomelana"-alalajin omaksi lajikseen "Urocissa xanthomelana". Ruskoloistoharakka luokiteltiin erittäin uhanalaiseksi, koska se elää niin pienellä alueella ja sen yksilömäärät ovat selvässä laskussa.


title: Stone Sour (albumi)

text: Stone Sour on yhdysvaltalaisen metalliyhtyeen Stone Sourin debyyttialbumi. Albumi julkaistiin 27. elokuuta 2002 levy-yhtiö Roadrunner Records kautta ja tuottajana toimi Tom Tatman. Albumin kirjoittaminen alkoi vuonna 2000, kun laulaja Corey Taylor ja kitaristi Jim Root olivat edelleen aktiivisesti mukana myös heidän toisessa yhtyeessään: Slipknotissa. Albumin nauhoittaminen aloitettiin Slipknotin jäädessä tauolle Iowa -albumin kiertueelta.


title: Stone Sour (albumi)

text: Albumin julkaisun jälkeen Stone Sour lähti kiertueelle, joka sisälsi keikkoja muun muassa Yhdysvalloissa ja Euroopassa. Albumi sai yleisesti myönteisiä arvioita. Se sai kiitosta Taylorin laulusta, joka oli erilaista kuin Slipknotin alkuaikoina. Albumi on myynyt kultaa Yhdysvalloissa ja albumin kolmesta singelstä kaksi singleä sai Grammy-ehdokkuuden parhaasta metalliesityksestä peräkkäisinä vuosina.


title: Gaeseongin teollisuusalue

text: Gaeseongin teollisuusalue (, hanja 開城工業地區, McCune–Reischauer "Kaesŏng kongŏpchigu") on erityishallinnollinen 65 neliökilometrin suuruinen teollisuusalue Pohjois-Koreassa. Se sijaitsee noin 10 kilometriä Koreoiden väliseltä demilitarisoidulta rajavyöhykkeeltä pohjoiseen. Yhteisteollisuusalue avattiin vuonna 2004.


title: Gaeseongin teollisuusalue

text: Etelä-Korealaiset yritykset ovat investoineet teollisuusalueelle noin 660 miljoonaa euroa vuoteen 2012 mennessä. Etelä-Korea vastaa myös alueen puhelin- ja sähköyhteyksistä. Teollisuusalueelle on suora tie- ja raideyhteys Etelä-Koreasta, ja sinne on tunnin matka Etelä-Korean pääkaupungista Soulista. Alueella toimii yli 120 eteläkorealaista yritystä. Yritykset ovat pääosin tekstiiliteollisuutta, mutta mukana on myös kemianteollisuutta sekä kone-elektroniikan- ja puolijohteiden valmistajia. Yrityksissä työskenteli vuoden 2012 lopulla 53 500 pohjoiskorealaista ja 800 eteläkorealaista, jotka työskentelevät lähinnä työnjohdossa. Molemmat maat hyötyvät alueesta. Eteläkorealaiset yritykset saavat käyttöönsä koulutettua ja edullista pohjoiskorealaista työvoimaa. Pohjoiskorealaiset taas saavat palkkatuloja, keskimäärin 112 euroa kuukaudessa.


title: Gaeseongin teollisuusalue

text: Vuonna 2009 Pohjois-Korea sulki rajan ja pääsyn teollisuusalueelle Etelä-Korean ja Yhdysvaltojen sotaharjoitusten takia.


title: Gaeseongin teollisuusalue

text: Vuonna 2013 Pohjois-Korea esti eteläkorealaisten työntekijöiden pääsyn teollisuusalueelle maiden välien kiristyttyä. Sulku kesti viisi kuukautta; huhtikuusta syyskuuhun.


title: The Fourth Dimension (albumi)

text: The Fourth Dimension on death metal-yhtye Hypocrisyn kolmas albumi, joka julkaistiin vuonna 1994. Albumi on ensimmäinen, jolla laulaa Peter Tägtgren. Musiikki on tyyliltään melodisempaa mitä kahdella aikaisemmalla albumilla, koskettimien ollessa suuressa roolissa ja sanoitukset käsittelevät enimmäkseen paranormaaleja asioita ja sci-fiä.


title: The Fourth Dimension (albumi)

text: Henkilö albumin kannessa on Mikael Hedlund, Hypocrisyn basisti.


title: Kaappi (elokuva)

text: Kaappi, televisioesityksessä nimellä Ulos kaapista ("Le Placard") on vuonna 2000 ensi-iltansa saanut Francis Veberin käsikirjoittama ja ohjaama komediaelokuva. Se kertoo kondomitehtaan talousosastolla työskentelevästä miehestä, joka saa kuulla menettävänsä työpaikkansa. Tuttu psykologi neuvoo, että mies alkaisi väittää olevansa homoseksuaali ja nostavansa potkuista ison metelin, joka romahduttaisi yhtiön kondomimyynnin. Näin mies tekeekin, mutta seuraukset eivät ole aivan sitä mitä luultiin.


title: Yhdystie 4652

text: Yhdystie 4652 on Etelä-Savossa kulkeva Yhdystie. Tie alkaa Rantasalmen keskustasta Seututie 464:ltä ja kulkee Kerisalon kautta ja päättyy Joroisniemeen Valtatie 5:lle Joroisiin. Yhdystie 4652 oli aiemmin Seututie 465. Yhdystie 4652 on noin 4 kilometriä lyhyempi reitti Rantasalmelta Joroisiin kuin seututie 464. Yhdystie 4652 ylittää tasoristeyksin kolme kertaa Huutokoski–Parikkala-radan. Tien nopeusrajoitus on pääosin 80 kilometriä tunnissa.


title: 1,000 Hours

text: 1,000 Hours on Green Dayn vuonna 1989 julkaistu EP-levy. Se oli yhtyeen ensimmäinen julkaisu Green Day -nimellä. Seitsemän tuuman vinyylilevy sisältää neljä kappaletta, jotka julkaistiin myöhemmin myös "1,039/Smoothed Out Slappy Hours" -kokoelmalla.


title: Srilankanloistoharakka

text: Srilankanloistoharakka ("Urocissa ornata") on varisten heimoon kuuluva varpuslintu.


title: Srilankanloistoharakka

text: Srilankanloistoharakka on 42–47 cm pitkä. Sen höyhenpuku on väriltään sininen ja kastanjanruskea. Sillä on punainen nokka, silmärengas ja jalat. Pää, rinta ja siipisulkien uloimmat osat ovat kastanjanruskeat. Muu vartalo on sininen. Linnulla on pitkät, siniset pyrstösulat, joissa on valkoinen kärki. Nuoret yksilöt ovat himmeämpiä ja niillä on ruskea silmärengas ja harmaata sävyä sinisessä höyhenpeitteessä.


title: Srilankanloistoharakka

text: Srilankanloistoharakalla on monipuolinen äänivalikoima. Ääniä ovat esimerkiksi kuuluva helinä ”chink-chink”, rahiseva ”krakrakrakrak” ja kuuluva ”vhee-vhee”.


title: Srilankanloistoharakka

text: Srilankanloistoharakoita tavataan endeemisenä Sri Lankalla. Lajin populaatioksi arvioidaan 9 500–19 500 aikuista yksilöä. Lajin kanta on pienentynyt ja esiintymät sirpaloituneet 1800-luvun lopulta lähtien ja laji on luokiteltu vaarantuneeksi.


title: Srilankanloistoharakka

text: Srilankanloistoharakat elävät koskemattomissa metsissä alle 150 metrin korkeudesta 2 135 metriin asti.


title: Huijareiden kaupunki

text: Huijareiden kaupunki ("Scam City") on kanadalais-brittiläinen matkailuohjelma, jossa Conor Woodman matkustaa erimaiden suurkaupungeissa piilokameroiden kanssa yrittäen kuvata erilaisia rikollisia. Suomessa ohjelmaa esittää Fox.


title: Oravainen (mitta)

text: Oravainen eli oravas eli kolmannes on 1500-luvulla käytössä ollut kuivan tavaran astiamitta. Se on ollut 1500-luvulla käytössä Savossa ja Lappeen kihlakunnassa vuoteen 1602. Sen suuruus on 1/3 karpiota tai 1/12 tai 1/10 sen aikaista tynnyriä.


title: Tolin kieli

text: Toli (tɔli) on Beninissä puhuttu gbe-kieli. Ethnologuen mukaan se on fonin murrejatkumoon kuuluvan gunin kielen murre, mutta H.B. Capo (1988) laskee sen kuuluvan hänen omaan keksimäänsä mahdolliseen phla–pherán kieliryhmään.


title: Osmo Orkomies

text: Osmo Lennart Orkomies (vuoteen 1936 Wallenius; 8. lokakuuta 1912 Juankoski – 12. toukokuuta 1996) oli suomalainen diplomaatti ja suurlähettiläs.


title: Osmo Orkomies

text: Orkomies kirjoitti ylioppilaaksi 1930, valmistui filosofian kandidaatiksi 1933 ja maisteriksi 1936 sekä suoritti ylemmän oikeustutkinnon 1947 ja lainopin kandidaatin tutkinnon 1959. Hän työskenteli vuosina 1939–1940 valtioneuvoston tiedotuskeskuksen ja vuosina 1941–1943 Valtion tiedoituslaitoksen palveluksessa. Ulkoministeriön palvelukseen Orkomies tuli vuonna 1943, aluksi Suomen Tukholman-lähetystön sanomalehtiavustajaksi. Hän oli ulkoministeriössä jaostosihteerinä vuosina 1946–1949 sekä jaostopäällikkönä 1949–1950 ja 1955–1957, konsulina Länsi-Saksassa 1950–1952, lähetystösihteerinä Lontoossa 1952–1955, ministeriön apulaisosastopäällikkönä 1957–1958 sekä poliittisen osaston päällikkönä 1959 ja 1966–1967. Hän oli myös eduskunnan ulkoasiainvaliokunnan sihteerinä 1956–1959. Orkomies oli suurlähettiläänä Bernissä 1959–1962, Kairossa 1962–1966, Varsovassa 1967–1972 ja Algerissa 1975–1979 sekä Suomen edustustojen tarkastajana 1972–1975. Hän sai lähetystöneuvoksen arvonimen 1953 sekä erikoislähettilään ja täysivaltaisen ministerin arvonimen 1966. Orkomies toimi Paasikivi-seurassa.


title: Työpaikkademokratia

text: Työpaikkademokratia on demokraattisten menetelmien käyttämistä eri muodoissaan työpaikalla. Demokraattisia päätöksentekomenetelmiä voivat olla mm. äänestykset, keskustelut ja neuvottelut.


title: Työpaikkademokratia

text: Osuuskuntatoiminta usein on demokraattista, mutta työpaikkademokratian käsite poikkeaa osuuskuntamallista siten, ettei työpaikkademokratian edellytyksenä ole, että työpaikka on työntekijöiden yhteisomistuksessa.


title: Työpaikkademokratia

text: Jako osuuskuntatoiminnan ja työpaikkademokratian välillä ei olekaan täysin selvä. Silti tyypillisenä erona voitaneen pitää sitä, että työpaikkademokratian tapauksessa yrityksen omistus on harvemmissa käsissä kuin osuuskunnan tapauksessa.


title: Työpaikkademokratia

text: Demokratia on laaja-alainen käsite ja työpaikkademokratian yhteydessäkin termi on monitulkintainen. Demokratia voi olla osittaista tai absoluuttista sekä suoraa tai edustuksellista.


title: Työpaikkademokratia

text: Organisaatio voi toimia joko suoran demokratian pohjalta tai edustuksellisuuden lähtökohdasta. Jos organisaatiossa on hyvin matala hierarkia, työntekijöille luonnollisesti usein päätyy enemmän päätösvaltaa.


title: Työpaikkademokratia

text: Jos hierarkiaa ei ole ollenkaan, on kyseessä absoluuttinen suora demokratia.


title: Työpaikkademokratia

text: Joissain organisaatioissa pidetään vaaleja ja valitaan edustajia edustuksellisen demokratian keinoin. Äänestysmenettelyt voivat poiketa toisistaan runsaastikin, eikä muutoinkaan voida yksikäsitteisesti sanoa, mitä työpaikan demokraattisuus kussakin yrityksessä tarkoittaa tutustumatta niihin tarkemmin.


title: Työpaikkademokratia

text: IT-alan yritys Forward Techonolgy on toiminut "ohjelmoija-anarkian" lähtökohdasta, mikä tarkoittaa sitä, että ohjelmistosuunnittelijoilla on täysi valta päättää omaan työhönsä liittyvistä asioista.


title: Työpaikkademokratia

text: "Johtajat ja työnantajat itse eivät päätä, kuka palkataan. Google perustaa komiteoita päättämään uusista työntekijöistä. Googlella ajatellaan, että palkkauksen pitäisi olla vähemmän hierarkiaan perustuvaa."


title: Työpaikkademokratia

text: Baskien Mondragon mainitaan usein työpaikkademokratian yhteydessä, vaikka kyseessä onkin varsinaisesti osuuskuntien federaatio, jossa on melkein 100 000 jäsentä.


title: Työpaikkademokratia

text: Brasilialainen liikemies Ricardo Semler on menestyksekkäästi käyttänyt työpaikkademokratiaa omissa yrityksissään ja on kirjoittanut siitä myös kirjan "Maverick! : The Success Story Behind the World's Most Unusual Workplace".


title: Työpaikkademokratia

text: Suomalaisessa mobiilipelialan yrityksessä, Supercellissä, ei ole hierarkiaa. Bloombergin mukaan tämä on merkittävä menestystekijä yritykselle.


title: Työpaikkademokratia

text: Työpaikkademokratia on tehnyt uutta nousua ainakin IT-alalla, jossa hyvin tunnettu ja merkittävä yritys Valve on pyrkinyt poistamaan hierarkiat lähes täydellisesti.


title: Työpaikkademokratia

text: Vincit on suomalainen ohjelmistoyritys, jossa työntekijät voivat vaikuttaa asiakkaisiin ja esimiehiinsä ja kuka tahansa halukas voi ottaa projektin vetääkseen. Yrityksessä oli vuonna 2014 100 työntekijää ja 2 esimiestä (toimitusjohtaja, henkilöstöpäällikkö).


title: Työpaikkademokratia

text: Worldblu on organisaatio, jonka tehtävänä on edistää työpaikkademokratiaa. Worldblu julkaisee vuosittain demokraattisten yritysten listan.


title: Kilometritalo

text: Kilometritalo on Tampereen Pyynikinrinteellä osoitteessa Pirkankatu 29-35 sijaitseva 138 metriä pitkä hirsirakenteinen puutalo, joka valmistui vuonna 1923. 1920-luvun klassisismia edustavan talon suunnitteli Heikki Tiitola. Talo on saanut nimensä pituutensa mukaan.


title: Aarnio

text: Aarnio tarkoittaa seuraavia asioita:


title: Trollhättanin kirkko

text: Trollhättanin kirkko () on Ruotsin Trollhättanin kunnassa sijaitseva kirkkorakennus. Kirkko on vihitty käyttöön vuonna 1862. Tyyliltään se edustaa uusgoottilaista tyyliä ja on arkkitehti Adolf Wilhelm Edelswärdin suunnittelema.


title: Suomen Teollisuussijoitus

text: Suomen Teollisuussijoitus Oy on Suomen valtion kokonaan omistama pääomasijoitusyhtiö, joka sijoittaa suomalaisen yritystoiminnan kasvuun ja kansainvälistymiseen. Teollisuussijoitus sijoittaa pääomasijoitusrahastoihin ja suoraan kasvuyrityksiin, aina yhdessä ja samoin ehdoin yksityisten sijoittajien kanssa. Teollisuussijoituksen hallinnoitavat varat ovat 900 miljoonaa euroa. Yhtiö on perustettu vuonna 1995. Valtio on sijoittanut Suomen Teollisuussijoitukseen vuodesta 1995 alkaen yhteensä 500 milj. euroa.


title: Suomen Teollisuussijoitus

text: Elokuusta 2012 elokuuhun 2014 Suomen Teollisuussijoitus Oy:n hallituksen puheenjohtajana toimi Jukka Alho.


title: Suomen Teollisuussijoitus

text: Teollisuussijoitus omisti Meyer Turusta 30 prosenttia, kunnes Meyer Werft osti Teollisuussijoituksen osuuden Meyer Turusta.


title: Toni Fagerholm

text: Toni Fagerholm (s. 1977) on psykoterapeutti ja entinen seurakuntapastori. Fagerholm vihittiin papiksi vuonna 2008, minkä jälkeen hän työskenteli puolisen vuotta Länsi-Porin seurakunnassa ja sen jälkeen Tikkurilan seurakunnassa vuosina 2009-2015.


title: Toni Fagerholm

text: Fagerholm on tehnyt seurakuntatyön ohella erilaisia taideprojekteja. Vuonna 2010 Fagerholm muokkasi tiernapojista heviversion, jota esitettiin Tikkurilan alueen baareissa. Vuonna 2012 Fagerholm käsikirjoitti ja tuotti Särkyneiden sakramentti -näytelmän. Vuonna 2014 Fagerholm käsikirjoitti, tuotti ja ohjasi Hyvän elämän salaisuus -näytelmän, jossa hän myös näytteli. Vuonna 2017 Toni Fagerholm käsikirjoitti "Sola Gratia" -näytelmän.


title: Toni Fagerholm

text: Fagerholm on ollut paljon esillä sateenkaariparien oikeuksiin liittyen. Fagerholm aiheutti kohun Suomen evankelis-luterilaisessa kirkossa vuonna 2014 vihkimällä naisparin Helsingin Pride-tapahtumassa. Fagerholm ei halunnut myöhemmin kommentoida tapahtunutta, minkä seurauksena Helsingin Sanomat tulkitsi, että Fagerholm olisi perunut tekonsa. Fagerholmin itsensä mukaan näin ei kuitenkaan ollut, vaan hän ei halunnut henkilöidä sateenkaarikansan oikeuksista käytävää keskustelua itseensä. Helsingin piispa Irja Askola ei rangaissut Fagerholmia tapahtuneesta. Fagerholm järjesti vastaavan tilaisuuden myös vuoden 2015 Helsingin Pride-tapahtumassa. Vuonna 2016 Fagerholm ilmoitti avoimesti, että siunaa ja vihkii samaa sukupuolta olevia pariskuntia. Fagerholm ylläpitää sateenkaaripareja vihkivien pappien ja sateenkaariasiakkaita hoitavien psykoterapeuttien verkkosivuja.


title: Ultimatium

text:
Ultimatium on suomalainen englannin kielellä laulava power metal -yhtye.
Ultimatium sai alkunsa biisintekijä-kosketinsoittaja Matti Pulkkisen sooloprojektista vuonna 2001. Pulkkinen teki soolo-demon, joka sai nimekseen "Call of the Twilight". Palattuaan armeijasta, vuonna 2002, Pulkkinen teki toisen demon nimeltään "End of Darkness". Demolla lauloi mm. Jarkko Ahola. Demo sai kohtalaisesti suosiota. Kun vuonna 2003 Harri Niskanen ja Tuomo Juntunen liittyvät bändiin kävi selväksi että Pulkkisen sooloprojektista oli syntynyt bändi. Samana vuonna kolmannen demon, "Follow the Star"in jälkeen, Ultimatium solmi levytyssopimuksen Mastervox Recordsin kanssa.


title: Ultimatium

text: Ultimatium julkaisi Mastervox Recordsin kautta ensimmäisen albuminsa "New Dawn":in vuonna 2004. Bändi kutsuttiin soittamaan tuoreen olympiamitalistin Marko Kemppaisen kotiinpaluu juhliin. Seuraavan albumin työstö oli jo käynnissä. Uuden levyn piti ilmestyä 2006 mutta monien viivytysten jälkeen Ultimatiumin toinen albumi "Hwainoo" näki päivän valon lopulta vasta vuonna 2008. Japanilainen Soundholic records levyhtiö kiinnostui albumista ja albumi julkaistiin myös Japanissa. Japanin kautta levy löysi tiensä muuallekin maailmaa ja levy sai hyvän vastaanoton. Vuoden lopulla bändi alkoi työstämään kolmatta albumiaan.


title: Ultimatium

text: Vuonna 2009 Ultimatium ajautui erimielisyyksiin Mastervox Recordsin kanssa. Ultimatium vaihtoi lopulta levy-yhtiötä italiaiselle Underground Symphonylle ja julkaisi kolmannen albuminsa "Vis Vires Infinitus" vuonna 2015.


title: Selenaatti

text: Selenaatti (SeO) on anioni, joka muodostuu seleenihapon protolysoituessa. Seleenihapon suolat selenaatit sisältävät selenaatti-ionin anionina. Selenaattisuolat ovat tärkeitä seleenin lähteitä kasveille.


title: Selenaatti

text: Rakenteeltaan ja ominaisuuksiltaan selenaatti-ioni muistuttaa läheisesti sulfaatti-ionia. Se on kuitenkin sitä voimakkaampi hapetin ja selenaatit luovuttavat suhteellisen helposti happea niitä kuumennettaessa. Sulfaattien tavoin useat selenaattisuolat liukenevat hyvin veteen ja muodostavat kaksoissuoloja, joita kutsutaan alunoiksi. Erittäin happamissa olosuhteissa se esiintyy vetyselenaatti-ionina (HSeO) Selenaatteja valmistetaan tavanomaisesti neutraloimalla seleenihappoa metallioksidin tai metallihydroksidin avulla. Esimerkiksi hapetusluvulla +I esiintyvän metallin M oksidien ja hydroksidien reaktiolla seleenihapon välisessä reaktiossa muodostuu selenaatteja seuraavasti


title: Selenaatti

text: Kasvit ottavat seleeniä maasta selenaatti- ja seleniitti-ionien muodossa. Kasvit muuttavat nämä orgaanisiksi seleeniyhdisteiksi, joita eläimet pystyvät hyödyntämään. Kasvien ja eläinten riittävän seleeninsaannin turvaamiseksi lannoitteisiin lisätään selenaatteja, tyypillisimmin natriumselenaattina.


title: Innolink

text: Innolink on konsultti- ja tutkimusyhtiö, joka on erikoistunut tiedolla johtamiseen.. Sen toimipisteet sijaitsevat Tampereella, Helsingissä, Turussa, Seinäjoella ja Vaasassa. Innolink-konsernin asiakkaana on 40 Suomen sadasta suurimmasta yrityksestä. Yhtiön liikevaihto kasvoi kymmenessä vuodessa 2,5 miljoonasta 15 miljoonaan (vuonna 2016).


title: Innolink

text: Konsernin kolme osaa ovat Innolink Research, joka tarjoaa tutkimuspalveluja, Innolink Staff, henkilöstövuokrauksen ja rekrytoinnin asiantuntija, ja markkinointitoimisto Innolink Agency, joka syntyi mainostoimisto Mainoskentän ja verkkomarkkinointiyhtiö Searchboxin yhdistymisestä. Innolinkillä oli kesällä 2017 noin 50 työntekijää, alkuvuonna 2018 noin 60 .


title: Innolink

text: Innolink Groupin ensimmäinen yhtiö, Innolink Oy, perustettiin vuonna 1991. Markkinatutkimuksiin erikoistunut Innolink Research Oy taas perustettiin vuonna 1996. Vuonna 2013 yritys siirtyi konsernimuotoon, jolloin otettiin käyttöön nimi Innolink Group.


title: Innolink

text: Vuonna 2014 konsernin palveluvalikoima laajeni yritysostojen myötä myös markkinointiviestintään (mainostoimisto Mainoskenttä Oy) sekä kohderyhmä- ja kampanjapalveluhin (Innolink Direct) sekä henkilöstövuokraukseen (Innolink Staff Oy). Innolink Staffin perustajiin kuului jääkiekkoilija Jarkko Varvio, joka toimi myös yrityksen toimitusjohtajana.. Loppuvuonna yritysostot jatkuivat digimarkkinointiyhtiö Searchboxilla ja konsernin yhtiörakennetta uudistettiin, minkä jälkeen konserniin kuuluvat Innolink Research, Innolink Staff ja Innolink Agency.


title: Innolink

text: Tammikuussa 2016 Innolink-konsernin toimitusjohtajaksi tuli Pekka Vuorela, joka oli työskennellyt konsernissa vuodesta 2007 lähtien.. Samana vuonna Innolink Research liittyi Suomen markkinatutkimusliiton jäseneksi.


title: Sumajoki (Karjalan tasavalta)

text: Sumajoki () on joki Karjalan tasavallan Segežan ja Belomorskin piireissä Venäjällä. Sen pituus on 164 kilometriä ja valuma-alueen laajuus 2 020 neliökilometriä.


title: Sumajoki (Karjalan tasavalta)

text: Joki saa alkunsa Melozero-järvestä ja virtaa Šunozeron, Hiisjärven, Puljärven ja Sumajärven kautta kohti pohjoista. Se laskee Vienanmereen lähellä Suman kylää.


title: Aeon of Chaos

text: Aeon of Chaos on suomalaisen metalliyhtyeen Sacred Crucifixin esikoisalbumi. Se julkaistiin vuonna 2004 levymerkillä Poison Arrow.


title: Creatures from the North

text: Creatures from the North on kolmen suomalaisen thrash metal -yhtyeen Maple Crossin, National Napalm Syndicaten sekä Sacred Crucifixin split-albumi. Se julkaistiin vuonna 2005 levymerkillä Verikauha Records.


title: Creatures from the North

text: Albumia myytiin levy-yhtiö CFTN:n Suomen kiertueella helmi-maaliskuussa 2005. Kaikki kappaleet ovat ennenjulkaisemattomia.


title: From Beyond to...

text: From Beyond to... on suomalaisen metalliyhtyeen Sacred Crucifixin EP-levy. Se julkaistiin vuonna 2008 levymerkillä CFTN Distribution.


title: Shallow Grave

text: Shallow Grave on suomalaisen metalliyhtyeen Sacred Crucifixin toinen studioalbumi. Se julkaistiin vuonna 2009 levymerkillä CFTN Distribution.


title: Arvo H. Nurmi

text: Arvo Henrik Nurmi (20. toukokuuta 1901 Tampere – 7. syyskuuta 1955 Tampere) oli suomalainen Tampereella asunut kirjojen keräilijä ja bibliofiili.


title: Arvo H. Nurmi

text: Arvo Nurmen vanhemmat olivat Ida Siltanen ja pakkamestari Kalle Nurmi. Hän kävi kansakoulun ja työskenteli sitten kolmen vuoden ajan kirjansitomossa. Keväällä 1919 Nurmi lähti vapaaehtoisena Aunukseen mutta hän joutui pian palaamaan sieltä heikon terveyden takia. Marraskuussa 1919 Nurmi meni työhön valtion rautateille ja hän työskenteli sitten 25 vuoden ajan Tampereen rautatieasemalla ylimääräisenä asemamiehenä. Nurmi jäi eläkkeelle 1946 terveydellisistä syistä. Nurmi suoritti työn ohessa Kansanvalistusseuran kirjeopiston kirjastonhoitajan kurssin ja hän hoiti rautatieläisten kirjastoa. Hän piti lisäksi pariin otteeseen antikvariaattiliikettä ja eläkkeelle jäätyään hän toimi myös kirjakauppiaana.